cyanic-selkie/wikianc huggingface dataset:
വൈനുബാപ്പു
ഇദ്ദേഹത്തിന്റെ പേരിൽ ഒരു വാൽനക്ഷത്രവുമുണ്ട് “ബാപ്പു-ബോക്ക്-ന്യുക്രിക്ക് വാൽ‌നക്ഷത്രം” (Bappu-Bock-Nukrik Comet). 1949-ൽ അമേരിക്കയിലെ ഹാർവാർഡിൽ (Harvard)ൽ വെച്ച് അദ്ദേഹം കണ്ടെത്തിയ വാൽനക്ഷത്രമാണിത്. ഈ വാൽ നക്ഷത്രത്തിന്റെ യാത്രാവഴിയും വിശദാശങ്ങളും ബാർട്ട് ജെ. ബോക്ക്, ഗോര്ഡതൻ ന്യുക്രിക്ക് എന്നീ ശാസ്ത്രജ്ഞരാണ് തയ്യാറാക്കിയത്. ഇവരുടെ മൂവരുടേയും പേരിൽ നിന്നാണ് ബാപ്പു-ബോക്ക്-ന്യുക്രിക്ക് വാൽ നക്ഷത്രത്തിന് ആ പേര് കിട്ടിയത്. 1949 ൽ അസ്റ്റ്രോണൊമിക്കൽ സൊസൈറ്റി ഓഫ് പസിഫിക് (Astronomical Society of the Pacific) ഇതു മുൻ നിർത്തി അദ്ദേഹത്തിന് ഡൊൺഹൊ കോമറ്റ് മെഡൽ (Donhoe-Comet-Medal) സമ്മാനിച്ചു.
ഏഷ്യയിലെ ഏറ്റവും ശക്തമായ ടെലസ്കോപ്പിന് അദ്ദേഹത്തിന്റെ സ്മരണാർഥം വൈനു ബാപ്പു ടെലസ്കോപ്പ്  (Vainu Bappu Telescope) എന്നാണ് പേരിട്ടിരിക്കുന്നത്. ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോഫിസിക്സിന്റെ കീഴിലെ പ്രധാന വാനനിരീക്ഷണ കേന്ദ്രങ്ങളിലൊന്നായ തമിഴ്നാട്ടിലെ കവലൂരിലെ “വൈനു ബാപ്പു ഒബ്സർ‌വേ‍റ്ററി” (Vainu Bappu Observatory) യിൽ ഈ ടെലസ്കോപ്പ് (2.3 മീറ്റർ)  ഉപയോഗിക്കുന്നു. ഇന്ത്യൻ പ്രധാനമന്ത്രിയായിരുന്ന രാജീവ് ഗാന്ധി 1986 ൽ ഈ ടെലസ്കോപ്പ് ഉദ്ഘാടനം ചെയ്തു. 1971ൽ ഈ വാനനിരീക്ഷണ കേന്ദ്രത്തിന്റെ നിർമ്മാണത്തിന് ബാപ്പു തുടക്കം കുറിച്ചു.
ചില പ്രത്യേക തരം നക്ഷത്രങ്ങളുടെ പ്രകാശ തീവ്രതയും വർണ്ണ, കാന്തിക മാനങ്ങളും (Spectral features) തമ്മിൽ പൊരുത്തമുള്ളതായി വൈനു ബാപ്പുവും അദ്ദേഹത്തിന്റെ, അമേരിക്കക്കാരനായ സഹശാസ്ത്രജ്ഞൻ കോളിൻ സി. വിൽസണും (Olin Chaddock Wilson) മനസ്സിലാക്കി. പാലോമർ ഒബ്സർ‌വേറ്ററിയിൽ (Palomar Observatory, California, U.S.A.)വെച്ച് നക്ഷത്രങ്ങളെ നിരീക്ഷിച്ചു കൊണ്ടിരിക്കെയാണ് 1957 ൽ ഇവർ ഈ സവിശേഷത കണ്ടെത്തിയത്. ഈ പ്രതിഭാസത്തിന് “ബാപ്പു-വില്സൻ പ്രഭാവം” (Wilson-Bappu effect) എന്ന പേരിൽ അംഗീകാരം കിട്ടി.
നാഷണൽ ഇൻസ്റ്റിറ്റ്യൂട്ട് ഓഫ് സയൻസിൽ സീനിയർ റിസർച്ച് ഫെലോ ആയ ശേഷം പിന്നീട് ഉത്തർപ്രദേശിലെ നൈനിറ്റാൾ സ്റ്റേറ്റ് ഒബ്സർവേറ്ററിയിൽ വച്ച് ചൊവ്വാ ഗ്രഹത്തിലെ പൊടിക്കാറ്റ് കണ്ടെത്തി.
ജീവിതരേഖ
1927 ആഗസ്റ്റ്, 10 ന് മദ്രാസ് പ്രവിശ്യയുടെ ഭാഗമായ ഇന്നത്തെ തലശ്ശേരിയിൽ ഒരു തീയ്യ കുടുംബത്തിലാണ് ജനനം. മണാലി കുക്കുഴി (Manali Kukuzhi)യുടേയും സുനന്ദ ബാപ്പു (Sunanna Bappu)വിന്റേയും ഒരേയൊരു മകനായിരുന്നു ഇദ്ദേഹം. ഹൈദരാബാദ് ‘നിസ്സാമിയ ഒബ്സർവേറ്ററി’ (Nizamiah Observatory, Hyderabad Andhra Pradesh)യിൽ അസിസ്റ്റന്റായിരുന്നു വേണുബാപ്പുവിന്റെ പിതാവ്. ഹൈദരാബാദിലെ പ്രാഥമിക വിദ്യാഭ്യാസത്തിനു ശേഷം മദ്രാസ് യൂണിവേഴ്സിറ്റി (Madras University)യിൽ നിന്നും ബിരുദാനന്തര ബിരുദമെടുത്തു. 1949 ൽ അമേരിക്കയിലെ ഹാര്വാdർഡ് ഗ്രാഡ്യുവേറ്റ് സ്കൂൾ ഓഫ് ആസ്റ്റ്രോണൊമി (Harvard Graduate School of Astronomy)യിൽ നിന്നും പി.എച്ച്ഡി.യെടുത്തു. പിന്നീട് പാലോമർ ഒബ്സർവേറ്ററിയിൽ വാനനിരീക്ഷകനായി ചേർന്നു. മാഹി സ്വദേശിനിയായ യമുനയാണ് ഭാര്യ. ഇന്ത്യയിൽ തിരിച്ചെത്തിയ ബാപ്പു 1953 ൽ ഉത്തര്പ്രഫദേശിലെ നൈനിറ്റാളി (ഇപ്പോൾ ഉത്തരഖണ്ഡ് സംസ്ഥാനം)ൽ ഒരു വാനനിരീക്ഷണ കേന്ദ്രം നിർമ്മിക്കുന്ന ജ്യോതിശാസ്ത്രജ്ഞരുടെ സംഘത്തലവനായി നിയമിതനായി. സ്റ്റേറ്റ് ഒബ്സർവേറ്ററി. പിന്നീട് കൊടൈക്കനാൽ ഒബ്സർവേറ്ററിയിൽ ഡയറക്ടറായി. 1982 ഓഗസ്റ്റ് 19-നു ൽ ഇദ്ദേഹം മരണമടഞ്ഞു.
അവലംബം
വർഗ്ഗം:ഇന്ത്യൻ ജ്യോതിശാസ്ത്രജ്ഞർ വർഗ്ഗം:1927-ൽ ജനിച്ചവർ
തൃത്താല നിയമസഭാമണ്ഡലം
പാലക്കാട് ജില്ലയിലെ പട്ടാമ്പി താലൂക്കിലെ ആനക്കര, ചാലിശ്ശേരി, കപ്പൂർ, നാഗലശ്ശേരി, പരതൂർ, പട്ടിത്തറ, തിരുമിറ്റക്കോട്, തൃത്താല എന്നീ ഗ്രാമപഞ്ചായത്തുകൾ ഉൾക്കൊള്ളുന്ന നിയമസഭാമണ്ഡലമാണ് തൃത്താല നിയമസഭാമണ്ഡലം.. സി.പി.എമ്മിലെ എം.ബി. രാജേഷാണ് ഈ മണ്ഡലത്തെ പ്രതിനിധീകരിക്കുന്നത്.
<mapframe text="തൃത്താല നിയമസഭാമണ്ഡലം" width=300 height=300 align=center >{ "type": "ExternalData", "service": "geoshape",  "ids": "Q13111922,Q13110970,Q6958393,Q13113059,Q13112599,Q16909824,Q13113111,Q13110239"}
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ
മുഖക്കുരു
കൗമാരത്തിൽ നിന്ന് യൗവനത്തിലേക്കു കടക്കുമ്പോൾ ഉണ്ടാകുന്ന ഹോർമോണുകളുടെ ഏറ്റക്കുറച്ചിൽ മൂലം ഉണ്ടാകുന്ന കുരുവാണ് മുഖക്കുരു. പ്രായഭേദമില്ലാതെ പ്രത്യക്ഷപ്പെടുന്ന മുഖക്കുരു 14 മുതൽ 40 വയസ്സുവരെയുള്ള വ്യക്തികളെ കൂടുതലായി ബാധിക്കുന്നു. കവിളുകളിലും മുഖത്തും കറുത്തതോ വെളുത്തതോ ആയ അഗ്രവുമായി ചുവന്നുതുടുത്തു കാണുന്ന ചെറിയ കുരുക്കൾ മുതൽ കൂടുതൽ വലിയ മുഴകളുടെയും വീക്കത്തിന്റെയും രൂപത്തിൽ വരെ കാണപ്പെടുന്നവയെ മുഖക്കുരു എന്നു വിശേഷിപ്പിക്കുന്നു. കവിളുകളിൽ, കഴുത്തിൽ, നെഞ്ചത്ത്, മുതുകിൽ, തോൾഭാഗത്ത് എന്നുവേണ്ട കൈകളുടെ പുറത്തുവരെ ഇതിന്റെ വകഭേദങ്ങൾ പ്രത്യക്ഷപ്പെടാറുണ്ട്.
കാരണങ്ങൾ
എണ്ണമയമുള്ള ചർമ്മക്കാരിലാണ് മുഖക്കുരു അധികവും കാണപ്പെടുന്നത്. മുഖത്തെ രോമകൂപങ്ങൾക്കിടയിൽ അഴുക്കു നിറയുന്നതുകൊണ്ടും മുഖത്ത് ഈർപ്പം നിലനിർത്തുന്നസെബേഷ്യസ് ഗ്രന്ഥികളുടെപ്രവർത്തനത്തകരാറുകൾക്കൊണ്ടും അണുബാധകൊണ്ടും മുഖക്കുരു ഉണ്ടാകാം. ശരീരത്തിലെ ആൻഡ്രജൻ ഹോർമോണുകൾ സെബേഷ്യസ് ഗ്രന്ഥികളെ ഉത്തേജിപ്പിച്ച് വലുതാക്കുകയും അവയിൽ നിന്ന് സെബം എന്നറിയപ്പെടുന്ന എണ്ണമയമുള്ള വസ്തു ഉല്പാദിപ്പിക്കുകയും ചെയ്യുന്നതാണ് മുഖക്കുരുവിന് കാരണമാകുന്നത്. ഈ മാറ്റത്തിന് അനുസൃതമായി ചർമ്മത്തിന്റെ ആവരണങ്ങളിലും സെബേഷ്യസ് ഗ്രന്ഥികളുമായി ചേർന്നിരിക്കുന്ന രോമകൂപങ്ങളിലും മാറ്റങ്ങൾ ഉണ്ടാവും. രോമകൂപങ്ങളുടെ ഭാഗമായ കോശങ്ങൾ വളരെ വേഗം കൂട്ടത്തോടെ മൃതമായി അടരുകയും ചെയ്യും. ഈ മൃതകോശങ്ങളും സെബവും ചേർന്ന് കട്ടപിടിക്കുകയും ചെറിയ കുരുക്കളായി മാറുകയും ചെയ്യും. ചർമ്മത്തിൽ സാധാരണമായി കാണപ്പെടുന്ന പ്രൊപിനോ ബാക്ടീരിയ ആക്നേസ് (പി. ആക്നെ) കട്ടപിടിച്ച രോമകൂപങ്ങളിലേക്ക് ചേക്കേറുകയും വളർന്ന് പെരുകാൻ തുടങ്ങുകയും ചെയ്യുന്നതോടെ മുഖക്കുരു രൂപമെടുക്കും. ഇത് ഉണ്ടാകുന്നതിനും ഗുരുതരമാവുന്നതിനും എന്താണ് കാരണമെന്നതിന് വ്യക്തമല്ല. മുഖക്കുരു ഉണ്ടാവുന്ന അതേ കാരണങ്ങൾകൊണ്ടു തന്നെയാണു താരനും വരുന്നത്. താരൻ കാരണം മുഖക്കുരു വരില്ല.
ഹോർമോൺ
ആർത്തവചക്രത്തിലും, പ്രായപൂർത്തിയാവുന്ന ഘട്ടത്തിലുമുണ്ടാവുന്ന ഹോർമോൺ ഉല്പാദനം ഇത്തരം മുഖക്കുരു ഉണ്ടാവുന്നതിനു കാരണമാവുന്നു.
ജനിതകം
ജനിതകമായ കാരണങ്ങൾകൊണ്ടും മുഖക്കുരു ഉണ്ടാവാം. മാതാപിതാക്കൾക്കുണ്ടാവുന്ന ഇത്, അടുത്ത തലമുറയിലേക്കും പകരാൻ സാധ്യതയുണ്ട്.
ആവികൊള്ളുക
പ്രതിരോധമായി ചെയ്യാവുന്ന ഒരു പരിചരണമാണ് മുഖത്ത് ആവികൊള്ളൽ. കണ്ണുകൾക്ക് ആവി തട്ടാതെ തുണികൊണ്ട് കെട്ടിയശേഷം തലയും മുഖവും മൂടുന്ന വിധത്തിൽ തുണി പുതച്ച് തിളച്ചവെള്ളത്തിന്റെ ആവി പത്തു മിനുട്ട് മുഖത്ത് ഏല്പ്പിക്കുന്നതാണ് അഭികാമ്യം. അപ്പോൾ സ്വേദരന്ധ്രങ്ങളെല്ലാം തുറക്കപ്പെടുകയും അതിലൂടെ അഴുക്കുകൾ പുറത്തു പോകുകയും ചെയ്യും. എണ്ണമയമുള്ള ചർമ്മപ്രകൃതക്കാർ ആഴ്ചയിലൊരിക്കൽ ഇത് ചെയ്യുന്നത് നല്ലതാണ്. മുഖക്കുരു ഞെക്കിപ്പൊട്ടിക്കുന്നത് അണുബാധയ്ക്ക് കാരണമാകുകയും ആഴത്തിലുള്ള കലയുണ്ടാകാൻ ഇടയാക്കുകയും ചെയ്യും.
മുഖം വിയർപ്പിക്കുക
പച്ചമഞ്ഞളും ആര്യവേപ്പിലയും ചതച്ച് കിഴികെട്ടിയിട്ട് തിളപ്പിച്ച വെള്ളംകൊണ്ട് മുഖക്കുരുവുള്ള ഭാഗം വിയർപ്പിക്കുക. അതിനുശേഷം ഏലാദിചൂർണ്ണം വെള്ളത്തിൽ ചാലിച്ച് പുരട്ടിയാൽ മുഖക്കുരു മാറും. കൊത്തമ്പാലയരി, വയമ്പ്, പാച്ചോറ്റിത്തൊലി ഇവ സമം പച്ചവെള്ളത്തിലരച്ച് പുരട്ടുന്നതും നല്ലത്.
പാൽ പ്രയോഗം
മുഖസൗന്ദര്യം സംരക്ഷിക്കുവാനുതകുന്ന അനേകം ഔഷധികള് ഉണ്ട്. അടുക്കളയിൽ നാം ഉപയോഗിക്കുന്ന പലതും ചര്മത്തിന്റെ പ്രകൃതത്തിനനുസരിച്ച് തരാതരംപോലെ ചേര്ത്തുപയോഗിച്ചാൽ സൗന്ദര്യവര്ധകവസ്തുക്കളാകുന്നു. പാര്ശ്വഫലങ്ങളില്ലായെന്നതാണ് ഇവയുടെ ആകർഷണം. മുഖചര്മം വൃത്തിയാക്കാന് പാലിൽ മുക്കിയ പഞ്ഞി കൊണ്ട് ചര്മം ഉരസുക. മുഖം കരുവാളിച്ചാലും ഇപ്രകാരം പാൽ ഉപയോഗിച്ച് മുഖം കഴുകാം. മുഖചര്മം വരണ്ടതാണെങ്കിൽ ദിവസേന പാല്പ്പാട പുരട്ടി പത്തു മിനുട്ട് തടവുന്നത് നല്ലതാണ്. ഇങ്ങനെ മസാജ് ചെയ്യുന്നത് മേല്പോട്ടായിരിക്കണം. അല്ലെങ്കിൽ ക്രമേണ ചര്മം അയഞ്ഞു തൂങ്ങാനിടയാകും. രാത്രിയിൽ കുങ്കുമാദിതൈലം 3-4 തുള്ളി പഞ്ഞിയിൽ നനച്ച് മുഖത്ത് പുരട്ടിക്കിടക്കുക. രാവിലെ ശുദ്ധജലത്തിൽ കഴുകി, വെള്ളം ഒപ്പിയെടുക്കണം. തോര്ത്ത്, പരുപരുത്ത തുണി ഇവകൊണ്ട് അമർത്തി ഉരസുന്നത് ചര്മത്തിന്റെ മൃദുലത നഷ്ടപ്പെടുത്തും. വരണ്ട ചര്മമുള്ളവർ, രാത്രി കിടക്കും മുമ്പ് ഏലാദികേരം മുഖത്ത് പുരട്ടി പത്തു മിനുട്ട് മസാജ് ചെയ്ത ശേഷം കടലമാവുപയോഗിച്ച് കഴുകുന്നത് നന്നായിരിക്കും.
മറ്റു ചില രീതികൾ
• ജീരകം വറുത്തു പൊടിച്ചു കുഴമ്പ്         രൂപത്തിലാക്കി പുരട്ടുക
അവലംബം
വർഗ്ഗം:ത്വക്ക് രോഗങ്ങൾ വർഗ്ഗം:ഹോർമോൺ രോഗങ്ങൾ
പൊയിനാച്ചി
കാസർഗോഡ് ജില്ലയിലെ ഒരു ചെറിയ പട്ടണമാണ്‌ പൊയിനാച്ചി. ചെമ്മനാട് ഗ്രാമപഞ്ചായത്തിലാണ്‌ പൊയിനാച്ചി സ്ഥിതി ചെയ്യുന്നത്. കൃഷിയാണ് പ്രധാന വരുമാനമാർഗം. അനേകം തറവാട്ടു ക്ഷേത്രങ്ങൾ, കാവുകൾ,അമ്പലങ്ങൾ, ക്രിസ്തു -മുസ്ലിം പള്ളികൾ സ്ഥിതിചെയ്യുന്ന പ്രദേശം.
വിദ്യാഭ്യാസ സ്ഥാപനങ്ങൾ
കണ്ണൂർ സർ‌വ്വകലാശാലക്കു കീഴിലുള്ള സെഞ്ച്വറി ഡെന്റൽ കോളേജ് പൊയിനാച്ചിയിലാണു സ്ഥിതി ചെയ്യുന്നത്.കാസറഗോഡ് ജില്ലയിൽ തന്നെ ഏറ്റവും കൂടുതൽ വിദ്യാർത്ഥികളുള്ളതും പഴയതുമായ തെക്കിൽ പറമ്പ ഗവണ്മെന്റ് യു പി സ്കൂൾ, ഭാരത് ഇംഗ്ലീഷ് മീഡിയം സ്കൂൾ, സരസ്വതി വിദ്യാപീഠം എന്നിവയും ഉൾപ്പെടുന്നു.
ഡംബാർട്ടൺ ഓക്സ് സമ്മേളനം
യു. എസ്. അവതരിപ്പിച്ച കരട് രേഖയുടെ അടിസ്ഥാനത്തിലായിരുന്നു ഐക്യരാഷ്ട്ര സംഘടനാ രൂപവത്കരണത്തെക്കുറിച്ചുള്ള ചർച്ചകൾ നടന്നത്. അന്താരാഷ്ട്ര സമാധാനവും സുരക്ഷിതത്വവും ഉറപ്പുവരുത്തുക എന്നതായിരുന്നു ഡംബാർട്ടൺ ഓക്സ് സമ്മേളനത്തിന്റെ പൊതു ലക്ഷ്യം. ഐക്യരാഷ്ട്ര സംഘടനയുടെ പ്രധാന സമിതി സെക്യൂരിറ്റി കൌൺസിൽ ആയിരിക്കണമെന്നു തീരുമാനിക്കുകയും ഗ്രേറ്റ് ബ്രിട്ടൻ, യു. എസ്., ചൈന, ഫ്രാൻസ്, സോവിയറ്റ് യൂണിയൻ എന്നീ അഞ്ചു പ്രമുഖരാഷ്ട്രങ്ങൾക്ക് ("ബിഗ് ഫൈവ്) സെക്യൂരിറ്റി കൗൺസിലിൽ സ്ഥിരാംഗത്വം ഉറപ്പുവരുത്തുകയും ചെയ്തു. ഈ സമ്മേളനത്തിൽ യോജിപ്പിലെത്താതെ പോയ പല പ്രശ്നങ്ങളും പിൽക്കാലത്തെ യാൾട്ടാ (1945 ഫെബ്രുവരി) സാൻഫ്രാൻസിസ്കോ (1945 ഏപ്രിൽ-ജൂൺ) സമ്മേളനങ്ങളിലേക്കു മാറ്റിവയ്ക്കുകയാണുണ്ടായത്.
പുറംകണ്ണികൾ
വർഗ്ഗം:ഐക്യരാഷ്ട്രസഭ
വിനോദ് റായ്
ഇന്ത്യയുടെ കംട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ (സിഎജി) എന്ന ഭരണഘടനാ പദവി വഹിച്ച ഉദ്യോഗസ്ഥനാണ് വിനോദ്‌ റായ്. (ജനനം 1948 മെയ് 23).2008 ജനുവരി 7 ന് സിഎജി പദവി ഏറ്റെടുത്ത അദ്ദേഹം 2013 മെയ് 22 നാണ് വിരമിച്ചത്.ഡെൽഹി സർവകലാശാലയിൽ നിന്ന് സാമ്പത്തികശാസ്ത്രം, ഹാർവാർഡ് സർവകലാശാലയിൽ നിന്ന് പൊതു ഭരണം എന്നീ വിഷയങ്ങളിൽ ഇദ്ദേഹം ബിരുദാനന്തര ബിരുദം നേടിയിട്ടുണ്ട്. ഇന്ത്യയിൽ ഏറെ ചർച്ചചെയ്യപ്പെട്ട നിരവധി അഴിമതിയുമായി ബന്ധപ്പെട്ട റിപ്പോർട്ടുകൾ പുറത്തുവിട്ട സിഎജി എന്ന നിലയിൽ ഏറെ മാധ്യമ ശ്രദ്ധേനേടിയ ഉദ്യോഗസ്ഥൻകൂടിയാണിദ്ദേഹം.
ആദ്യകാല ജീവിതവും വിദ്യാഭ്യാസവും
ഉത്തർപ്രദേശിലെ ഗാസിപൂർ എന്ന സ്ഥലത്താണ് ഇദ്ദേഹം ജനിച്ചത്.രാജസ്ഥാനിലെ വിദ്യാനികേതൻ-ബിർല പബ്ലിക് സ്‌കൂളിൽ നിന്ന് പ്രാഥമിക വിദ്യാഭ്യാസവും ദെൽഹി സർവകലാശാലയുടെ കീഴിലെ ഹിന്ദു കോളേജിൽ നിന്ന് ബിരുദപഠനവും പൂർത്തിയാക്കി.ദെൽഹി സർവകലാശാലയുടെ കീഴിലെ ദെൽഹി സ്‌കൂൾ ഓഫ് ഇക്കണോമിക്‌സിൽ നിന്ന് സാമ്പത്തിക ശാസ്ത്രത്തിലും അമേരിക്കയിലെ ഹാർവാർഡ് സർവകലാശാലയിൽ നിന്ന് പൊതുഭരണത്തിലും ബിരുദാനന്തര ബിരുദം നേടി.മൂന്ന് കുട്ടികളുണ്ട്.
2ജി സ്‌പെക്ട്രം പങ്കുവെക്കൽ
ഇന്ത്യയിൽ ഏറെ പ്രമാദമായ 2ജി സ്‌പെക്ട്രം പങ്കുവെക്കലുമായി ബന്ധപ്പെട്ട റിപ്പോർട്ട് പുറത്തുകൊണ്ടുവന്നു.റിപ്പോർട്ട് പ്രകാരം രാജ്യത്തിന് 176645 കോടി രൂപയുടെ(32ഡോളർ യുഎസ് ബില്യൺ) ആനുമാനികമായ നഷ്ടം കണക്കാക്കുന്നു.അന്വേഷണ വകുപ്പായ സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ(സിബിഐ)2011 ഏപ്രിൽ രണ്ടിനാണ് ഇതിന്റെ ചാർജ് ഷീറ്റ് ഫയൽ ചെയ്തത്.30984.55 കോടി രൂപയുടെ നഷ്ടമാണ് സിബിഐ കണക്കാക്കിയത്.
സർക്കാറുമായുള്ള എതിർപ്പുകൾ
വിവിധ സംസ്ഥാന സർക്കാറുകളുടെയും കേന്ദ്രം ഭരിക്കുന്ന യുപിഎ സർക്കാറിന്റെയും ഛത്തീസ്ഖഢ്,ഗുജറാത്ത് എന്നിവിടങ്ങളിലെ ബിജെപി സംസ്ഥാന സർക്കാറുകളുടെയും നിരവധി തെറ്റായ നയങ്ങൾക്കെതിരെയും തന്റെ കർത്തവ്യത്തിന്റെ ഭാഗമായി നിരവധി ചോദ്യങ്ങൾ ഉയർത്തിയിരുന്നു.2ജി സെപ്്ക്ട്രം അഴിമതി,2010 ലെ കോമൺവെൽത്ത് ഗെയിംസ് കുംഭകോണം തുടങ്ങിയവ വിഷയങ്ങളിൽ കേന്ദ്രസർക്കാറിനെ പ്രതികൂട്ടിലാക്കും വിധത്തിലായിരുന്നു ഇദ്ദേഹത്തിന്റെ വെളിപ്പെടുത്തൽ. ഇക്കാരണങ്ങളാൽ നിരവധി തവണ ചില മന്ത്രിമാർ സിഎജിക്കെതിരെ രൂക്ഷമായി വിമർശനവും ഉന്നയിച്ചു.
പുറം കണ്ണികൾ
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:1948-ൽ ജനിച്ചവർ
ദശാവതാരം
മഹാവിഷ്ണുവിന്റെ 10 അവതാരങ്ങളിൽ മോഹിനിയെ കാണാനില്ല.അസുരൻമാരിൽ നിന്ന് അമൃത് തിരികെയെടുക്കാനും ഭസ്മസുരനെ കൊല്ലാനും മഹാവിഷ്ണു മോഹിനിയായി രൂപം കൊള്ളുന്നുണ്ട്. പക്ഷേ ദശാവതാരങ്ങളിൽ മോഹിനിയുടെ പേരില്ല....
ഹിന്ദുപുരാണങ്ങൾ അനുസരിച്ചു മഹാവിഷ്ണുവിന്റെ പ്രധാനപ്പെട്ട 10 അവതാരങ്ങളെയാണ് ദശാവതാരങ്ങൾ എന്നു പറയുന്നത്. ഇവകൂടാതെ വിഷ്ണുവിന് വേറെയും അവതാരങ്ങൾ വിവിധ ഗ്രന്ഥങ്ങൾ രേഖപ്പെടുത്തിയിട്ടുണ്ട്. മത്സ്യം, കൂർമ്മം, വരാഹം, നരസിംഹം, വാമനൻ, പരശുരാമൻ, ശ്രീരാമൻ, ബലരാമൻ, ശ്രീകൃഷ്ണൻ, കൽക്കി എന്നിങ്ങനെയാണ് ദശാവതാരങ്ങൾ. ബലരാമനെ ഒഴിവാക്കി പകരം ബുദ്ധനെ ഉൾപ്പെടുത്തിയും ദശാവതാരസങ്കല്പമുണ്ട്. ജയദേവന്റെ ഗീതഗോവിന്ദത്തിൽ ബലരാമനെയും ബുദ്ധനേയും ഉൾപ്പെടുത്തിയിട്ടുണ്ട്. കൃഷ്ണൻ എന്ന പൂർണ്ണാവതാരത്തെക്കൂടാതെ പത്തു അവതാരങ്ങളുണ്ടെന്നാണു അതിലെ സങ്കല്പം. എന്നാൽ ചിലരുടെ അഭിപ്രായപ്രകാരം അവതാരങ്ങൾ 24 ആണ്. 23 എണ്ണവും കഴിഞ്ഞു. വേദങ്ങളിലോ ആദ്യകാല ഹൈന്ദവ ധർമശാസനകളിലോ അവതാര സങ്കല്പത്തെക്കുറിച്ച് സൂചന ഇല്ല. ഹിന്ദുമതത്തിന്റെ വളർച്ചക്കിടയിൽ മറ്റുമതങ്ങളിൽ നിന്നും കൂട്ടിച്ചേർക്കപ്പെട്ടയും അവക്കായി രചിക്കപ്പെട്ട പുരാണങ്ങളുമാണ് ദശാവതാര വാദത്തിനടിസ്ഥാനം. വിവിധ പുരാണങ്ങളിൽ നൽകിയിട്ടുള്ള അവതാരകഥകൾ പരസ്പരവിരുദ്ധമാണെങ്കിലും അവതാരവാദത്തിന്റെ വികാസത്തിനിടക്ക് മഹാവിഷ്ണുവിന്റെ പത്ത് മുഖ്യ അവതാരങ്ങളുടെ നിശ്ചിതക്രമത്തിലുള്ള പരമ്പര സർവസമ്മതമായത് ക്രി.വ. എട്ടാം നൂറ്റാണ്ടു മുതൽ ആണ്. ഇതിനിടെ, വൈഷ്ണവ മതത്തെ പ്രബലമായി പ്രചരിപ്പിച്ചവർ വിഷ്ണുവിന്റെ അവതാരങ്ങളും ശൈവമതത്തിന്റെ പ്രചാരകർ ശിവന്റെ പുത്രന്മാരും ആയി വർണ്ണിക്കപ്പെട്ടെന്ന് വാഗ്ഭടാനന്ദൻ അഭിപ്രായപ്പെട്ടിട്ടുണ്ട്
അവതാരവാദം
അവതാരവാദത്തിന്റെ ആശയം ആദ്യം ലഭിക്കുന്നത് ശതപഥബ്രാഹ്മണത്തിൽ നിന്നുമാണ്. ഋഗ്വേദത്തിൽ വിഷ്ണുവിനെക്കുറിച്ചു പരാമർശങ്ങൾ ഒന്നുമില്ലെങ്കിലും ശതപഥത്തിൽ അങ്ങിങ്ങായി പരാമർശിക്കുന്നുണ്ട്. പ്രാരംഭത്തിൽ വിഷ്ണുവിനേക്കാൾ പ്രജാപതിക്കായിരുന്നു പ്രാമാണ്യം. ശതപഥത്തിൽ പ്രജാപതിതന്നെയാണ് മത്സ്യം കൂർമ്മം വരാഹം എന്നീ അവതാരങ്ങൾ എടുത്തിരുന്നത്. പ്രജാപതി വരാഹത്തിന്റെ രൂപം ധരിക്കുന്നതിനെപ്പറ്റിയുള്ള കഥ തൈത്തിരീയ ബ്രാഹ്മണത്തിലും തൈത്തിരീയ ആരണ്യകത്തിലും കാഠകസംഹിതയിലും പ്രാരംഭരൂപത്തിലുമുണ്ട്. രാമായണത്തിന്റെദാക്ഷിണാത്യപാഠത്തിലും ഇത് കാണുന്നുണ്ട്. എന്നാൽ പുരാണങ്ങളിൽ പ്രജാപതിയുടെ അവതാരമായാണ് വിവരിക്കുന്നത്. എന്നാൽ ഇതേ പുരാണത്തിൽ വിഷ്ണുവിന്റേയും ബ്രഹ്മസ്വരൂപമായ നാരായണന്റേയും അഭിന്നതയെപ്പറ്റി പ്രതിപാദിച്ചിരിക്കുന്നു. പ്രാരംഭത്തിൽ പ്രജാപതിയോടും പിന്നീട് വിഷ്ണുവിന്റെ മഹത്ത്വം വർദ്ധിച്ചതിനാൽ വിഷ്ണുവിന്റെയും അവതാരമായി കരുതപ്പെടാൻ തുടങ്ങുകയും ചെയ്തതായിട്ടാണ് ചരിത്രകാരന്മാർ വിവരിക്കുന്നത്.
വാമനാവതാരത്തിനും നരസിംഹാവതാരത്തിനും പ്രാരംഭം മുതൽക്കേ വിഷ്ണുവുമായി ബന്ധം കാണുന്നുണ്ട്. പരശുരാമനെ സംബന്ധിച്ചുള്ള പ്രാരംഭ കഥകളിൽ അവതാരകാരണത്തിനുള്ള സൂചനകളൊന്നും ലഭിക്കുന്നില്ല. എന്നാൽ നാരായണീയോപാഖ്യാനത്തിലും വിഷ്ണുപുരാണത്തിലും പരശുരാമനെ വിഷ്ണുവിന്റെ അവതാരമായി പരിഗണിച്ചിരിക്കുന്നു.
ബ്രാഹ്മണങ്ങളിലും അതുപോലുള്ള പ്രാചീന ഗ്രന്ഥങ്ങളിലും അവതാരവാദങ്ങൾ ഉണ്ടെങ്കിലും അവയുടെ രചനാകാലത്ത് അവതാരങ്ങളെ ദേവതകളായി പൂജിച്ചിരുന്നില്ല എന്നത് വിഷ്ണുവിന് പ്രാധാന്യം കുറവായിരുന്നു എന്നതിനാലായിരിക്കാം എന്നാണ് ഡോ. കാമിൽ ബുൽക്കേ അവകാശപ്പെടുന്നത്. എന്നാൽ കൃഷ്ണാവതാരത്തോടൊപ്പം അവതാര വാദത്തിന്റെ വികാസത്തിൽ ഗണ്യമായ പരിവർത്തനം നടന്നു. വസുദേവകൃഷ്ണനെ വിഷ്ണുവിന്റെ അവതാരമായി കരുതാൻ തുടങ്ങിയതോടെ ഭാഗവതരെ തങ്ങളിലേക്കാകർഷിക്കാൻ ബ്രാഹ്മണർക്കായി. അവതാരവാദത്തിനു ഗണ്യമായ പ്രോത്സാഹനം അങ്ങനെ ലഭിച്ചു. താമസിയാതെ രാമനെയും അവതാര വാദത്തിൽ ഉൾപ്പെടുത്തി. രാമായണം ക്ഷത്രിയരുടെ സ്വന്തം കൃതിയായിരുന്നു. എന്നാൽ രാമായണത്തിന്റെ പ്രചാരത്തോടനുബന്ധിച്ച് രാമന്റെ ജനപ്രീതിയും ക്ഷത്രിയർക്കും മറ്റു ജനങ്ങൾക്കുമിടയിൽ വർദ്ധിച്ചു വന്നതോടെ രാമനേയും വിഷ്ണുവിന്റെ അവതാരമായി കരുതപ്പെടാൻ തുടങ്ങിയതും ഈ അവതാരവാദത്തിന്റെ സ്വാഭാവിക വികാസപരിണാമമായാണ് കാണുന്നത്. ഉത്തരകാണ്ഡത്തിൽ മാത്രം അവതാരവാദത്തെപ്പറ്റി പരാമർശമുള്ളതും പിന്നീടുള്ള പ്രക്ഷേപങ്ങളിൽ ഈ വാദം കൂടുതലും കാണപ്പെടുന്നതിനും തെളിവായി കാണിക്കപ്പെടുന്നത്.
അവതാരവാദത്തിന്റെ പരിണാമത്തിനിടയിൽ ക്രി.വ. 7-8 നൂറ്റാണ്ടുകളിൽ ശ്രീബുദ്ധനേയും വിഷ്ണുവിന്റെ അവതാരമായി കണക്കാക്കപ്പെട്ടു.
പ്രാചീന സാഹിത്യത്തിലും പുരാണങ്ങളിലും ക്രി.വ. ഏട്ടാമാണ്ടുവരെ അവതാരങ്ങളുടെ സംഖ്യകളിലും പേരിലും ഐക്യരൂപം കാണുന്നില്ല. നാരായണീയോപാഖ്യാനത്തിൽ വിഷ്ണുവിന് ആറു അവതാരങ്ങൾ ആണുള്ളതെങ്കിൽ (വരാഹം, നരസിംഹം, വാമനൻ, ഭാർഗ്ഗവരാമൻ, ദാശരഥിരാമൻ, വാസുദേവകൃഷ്ണൻ) ഇതേ ഉപാഖ്യാനത്തിലെ മറ്റൊരിടത്ത് നാലു അവതാരങ്ങളുടെ (വരാഹം, നരസിംഹം, വാമനൻ, മനുഷ്യാവതാരം) പരാമർശമേയുള്ളൂ. വിഷ്ണുപുരാണത്തിൽ പ്രജാപതിയുടെ കൂർമ്മവരാഹവതാരങ്ങളെപ്പറ്റി പറയുന്നുണ്ടെങ്കിലും മറ്റൊരിടത്ത് ആദിത്യൻ, ഭാർഗ്ഗവൻ, രാമൻ, കൃഷ്ണൻ എന്നിങ്ങനെ നാല് അവതാരങ്ങളുടെ മറ്റൊരു പട്ടികയാണ് പ്രദർശിപ്പിക്കുന്നത്. പതിനൊന്നാം ശതകത്തിൽ ദശാവതാരചരിത്രം എന്ന കൃതിയിലാണ് ബുദ്ധനെ ആദ്യമായി വിഷ്ണുവിന്റെ അവതാരമായി അവതരിപ്പിച്ചിരിക്കുന്നത്. താമസിയാതെ ജയദേവകവിയും ഗീതാഗോവിന്ദത്തിൽ ഇതേ രീതി പിന്തുടർന്നതായും കാണാം.
ഭാഗവതപുരാണത്തിലെ അവതാരങ്ങളുടെ പട്ടികയിൽ രണ്ടുപ്രാവശ്യം ഇരുപത്തിരണ്ടും ഒരു പ്രാവശ്യം ഇരുപത്തിയൊന്നും അവതാരങ്ങളുടെ പേരുകൾ രേഖപ്പെടുത്തിയിരിക്കുന്നു. അവിടെയും പലക്രമത്തിലും രൂപത്തിലുമാണ്. ഐക്യരൂപമില്ല.
മത്സ്യം
thumb| [[പാലാഴിമഥനം|പാലാഴി മഥനവേളയിൽ കൂർമ്മാവതാരമെടുത്ത് മന്ഥര പർവതത്തെ താങ്ങി നിർത്തുന്ന വിഷ്ണു. കമ്പോഡിയയിലെ ആങ്കോർ വാട്ട് ക്ഷേത്രസമുച്ചയങ്ങളിൽ നിന്നുള്ള ശില്പം]]
ആദ്യത്തെ അവതാരമായി കണക്കാക്കുന്നത് മത്സ്യത്തെയാണ്. ജീവജാലങ്ങളെ പ്രളയത്തിൽ നിന്നു രക്ഷിക്കുവാനായി പ്രജാപതിയുടെ കൈക്കുമ്പിളിൽ മത്സ്യം അവതരിച്ചു എന്നാണ് കഥ. പ്രളയജലത്തിൽ ജീവജാതികളെ എല്ലാം ഒരു നൗകയിൽ ആക്കി മത്സ്യം രക്ഷിച്ചു എന്നാണ് കഥ. മത്സ്യാവതാരത്തിന്റെയും പ്രജാപതിയുടെയും ബന്ധം മഹാഭാരതത്തിൽ വിവരിച്ചിട്ടുണ്ട്.
കൂർമ്മം
മഹാഭാരതത്തിൽ സമുദ്രമഥനത്തിന്റെ അവസരത്തിൽ കൂർമ്മരാജനെപ്പറ്റി വിവരിക്കുന്നുണ്ടെങ്കിലും ഇതിലെങ്ങും അത് ഒരു ദേവതയായി പ്രസ്താവിക്കുന്നില്ല. പാലാഴി കടയാൻ മന്ദരപർവതത്തിന്റെ ആധാരമായി വർത്തിക്കാൻ കൂർമ്മരാജൻ ദയവുണ്ടാകണമെന്ന് ദേവാസുരന്മാർ നിവേദനം നടത്തുന്നതായാണ് പ്രസ്താവം. രാമായണത്തിന്റെ ഉദീച്യപാഠത്തിന്റെ സമുദ്രമഥ വൃത്താന്തത്തിൽ കൂർമ്മത്തെപ്പറ്റി പ്രസ്താവമില്ല.
വരാഹം
thumb|200px|വരാഹാവതഅരം ചിത്രകാരന്റെ ഭാവനയിൽ ബ്രിട്ടീഷ് കാഴ്ച്ചബംഗ്ലാവിൽ നിന്ന് രാമായണത്തിലെ ദാക്ഷിണാത്യ പാഠത്തിൽ പിൽക്കാലത്ത് ചേർക്കപ്പെട്ട പ്രക്ഷേപത്തിലാണ് വിഷ്ണു വരാഹാവതാരമെടുക്കുന്ന കഥയുള്ളത്. ഹിരണ്യാക്ഷനെ വധിച്ചു ഭൂമിയെ വീണ്ടെടുക്കാൻ അവതരിച്ചു എന്ന് പുരാണം. വിഷ്ണുപുരാണത്തിലും, വരാഹപുരാണത്തിലും വിവരണങ്ങൾ ഉണ്ട്. വിജയനഗര സാമ്രാജ്യകാലത്തെ രാജകീയ ചിഹ്നങ്ങളിലൊന്ന് വരാഹമായിരുന്നു.
നരസിംഹം
അസുര ചക്രവർത്തിയായ ഹിരണ്യകശിപുവിനെ നിഗ്രഹിക്കാൻ മഹാവിഷ്ണു മനുഷ്യനോ മൃഗമോ അല്ലാത്ത നരസിംഹരൂപത്തിൽ അവതരിച്ചു. സകല ചരാചരങ്ങളിലും ഭഗവത് ചൈതന്യമുണ്ട് എന്ന് വിളംബരം ചെയ്യുന്നതാണ് നരസിംഹാവതാരം. സിംഹത്തിന്റെ തലയും മനുഷ്യന്റെ ഉടലുമായി ഹിരണ്യകശിപുവിന്റെ ചോര കുടിക്കുന്ന രൂപത്തിൽ വാതിൽ പടിയിലിരിക്കുന്ന ഭാവത്തിലാണ് നരസിംഹ അവതാരത്തെ ചിത്രീകരിച്ചിട്ടുള്ളത്.
വാമനൻ
മനുഷ്യാവതാരമാണ് വാമനൻ. ഉയരം കുറഞ്ഞ ഒരു മനുഷ്യന്റെ രൂപമാണ് വാമനൻ. വാമനാവതാരത്തിനെ പറ്റി ശതപഥത്തിലും തൈത്തിരീയ ബ്രാഹ്മണത്തിലും ഐതരേയ ബ്രാഹ്മണത്തിലും ഈ കഥ ഋഗ്വേദത്തിലെ ഒരു കഥയിൽ നിന്ന് വികസിച്ചതാണെന്ന് കരുതപ്പെടുന്നു. ബ്രാഹ്മണ മേധാവിത്വത്തിൽ നിന്ന് രക്ഷപ്പെടാൻ ശ്രമിക്കുന്ന ക്ഷത്രിയർക്കുള്ള ജാഗ്രതാ സൂചനകളായാണ് വാമനാവതാരകഥ നിലവിൽ വരുന്നത്. സമാനമായ കഥകളാണ് വിശ്വാമിത്രനും ത്രിശങ്കുവും. ധർമ്മിഷ്ഠനും ഭക്തനുമായ മഹാബലി സ്വർഗം കീഴടക്കുവാൻ മഹായാഗം നടത്തിയപ്പോൾ ദേവമാതാവായ അദിതിയുടെ ആവശ്യപ്രകാരവും, അദ്ദേഹത്തിന്റെ അഹംഭാവം മാറ്റാനായും അവതരിച്ച വാമനൻ, തനിക്കെല്ലാം ഭക്തിയോടെ സമർപ്പിച്ച മഹാബലിയുടെ ഭക്തിയിൽ സന്തോഷിച്ചു അദ്ദേഹത്തെ സ്വർഗത്തേക്കാൾ സുന്ദരമായ പാതാളലോകത്തിലെ സുതലം എന്ന സ്വർണ്ണം കൊണ്ട് നിർമ്മിക്കപ്പെട്ട ലോകത്തിന്റെ ചക്രവർത്തിയാക്കുകയും, അവിടെ മഹാബലിക്ക് കാവൽക്കാരനായി നിൽക്കുകയും, അടുത്ത മന്വന്തരത്തിലെ ഇന്ദ്രനായി സ്വർഗ്ഗലോകത്തിൽ വാഴിക്കുകയും ചെയ്തു എന്നാണ് ഭാഗവതത്തിലെ കഥ. ഓണനാളിൽ മഹാബലി വാമനനോടൊപ്പം തന്റെ പ്രജകളെ കാണാൻ ഭൂമിയിലേക്ക് വരുന്നു എന്നാണ് ഐതിഹ്യം.
പരശുരാമൻ
ജമദഗ്നി മഹർഷിയുടെ പുത്രനായ പരശുരാമൻ അഥവാ ഭാർഗവരാമൻ വിഷ്ണുവിന്റെ ആറാമത്തെ അവതാരമായാണ് വിശ്വസിക്കപ്പെടുന്നത്. പരശുരാമനാണ് കടലെടുത്ത കേരളക്കരയെ സമുദ്രത്തിൽ നിന്ന് വീണ്ടെടുത്തത് എന്നാണ് ഐതിഹ്യം
ശ്രീരാമൻ
രാമായണത്തിലെ ദശരഥപുത്രനായ രാമനും വിഷ്ണുവിന്റെ അവതാരമായി കണക്കാക്കപ്പെടുന്നു. എന്നു മുതലാണ് രാമനേയും വിഷ്ണുവിനേയും ഒന്നായി കാണാൻ തുടങ്ങിയത് എന്ന് വ്യക്തമായി പറയാൻ സാധിക്കുകയില്ല എങ്കിലും രാമായണത്തിന്റെ പ്രചാരം വർദ്ധിച്ചതിനു ശേഷമായിരിക്കണം എന്നത് ഏറെക്കുറെ ശരിയാണ്.
കൃഷ്ണൻ
വസുദേവകൃഷ്ണൻ ഭാഗവതരുടെ ഇഷ്ടദേവനായിരുന്നു. പ്രാരംഭകാലത്ത് അദ്ദേഹത്തിനും വിഷ്ണുവിനും തമ്മിൽ യാതൊരു ബന്ധവുമില്ലായിരുന്നു. അദ്ദേഹം ഗുജറാത്തിലെ അറിയപ്പെടുന്ന വീരയോദ്ധാവായിരുന്നു. എന്നാൽ മിക്കവാറും ക്രി.മു. മൂന്നാം ശതകത്തോടെയായിരിക്കണം വസുദേവകൃഷ്ണനെ വിഷ്ണുവിന്റെ അവതാരമായി കണക്കാക്കാൻ തുടങ്ങിയത്. ഈ അവകാശവാദത്തിന്റെ കാരണം ബുദ്ധമതത്തോടാണ് ബന്ധപ്പെടുത്തിക്കാണുന്നത്. ബുദ്ധമതത്തിന്റേയും ഭാഗവത സമ്പ്രദായത്തിന്റേയും ഭക്തിമാർഗ്ഗം തുല്യരൂപത്തിൽ യജ്ഞപ്രധാനമായ ബ്രാഹ്മണമതത്തിനു പകരമായി ഉയർന്നുവന്ന സാഹചര്യത്തിൽ മതാതിർത്തികൾക്കുള്ളിൽ ബ്രാഹ്മണരുടെ അധികാരം കുറഞ്ഞതും ബുദ്ധമതത്തിന്റെ കൂടുതൽ പ്രചാരം കണ്ട് ഭാഗവതരെ തങ്ങളിലേക്ക് ആകർഷിക്കുന്നതിനുമായാണ് ഭാഗവതരുടെ ഇഷ്ടദേവനായ വസുദേവകൃഷ്ണനെ വിഷ്ണുവിന്റെ അവതാരമായി കണ്ടു തുടങ്ങിയത്.
ബലരാമൻ
ഹിന്ദുമത വിശ്വാസപ്രകാരം മഹാവിഷ്ണുവിന്റെ അവതാരമാണ്‌ ബലരാമൻ. ബാലദേവൻ,ബാലഭദ്രൻ,ഹലായുധൻ എന്നീ പേരുകളിലൊക്കെ അറിയപ്പെടുന്ന ബലരാമനെ, ശ്രീകൃഷ്ണന്റെ ജ്യേഷ്ഠനായാണ്‌ പുരാണങ്ങളിൽ ചിത്രീകരിച്ചിരിക്കുന്നത്. വിഷ്ണുവിന്റെ എട്ടാമത്തെ അവതാരമാണ്‌ ബലരാമൻ.അതിയായ ബലത്തോട്‌ കൂടിയവനും സർവരെയും ആകർഷിക്കുന്ന സ്വരൂപത്തോടുകൂടിയവരുമായതുകൊണ്ട്‌ ബലരാമൻ എന്ന പേരുണ്ടായതെന്ന്‌ പറയപ്പെടുന്നു. വൈദിക സാഹിത്യത്തിലെ ഇന്ദ്രൻ പരിവർത്തനം വന്ന് കൃഷിക്കാർക്ക് രാമനായിത്തീരുകയും പൂ‌ർവഭാരതത്തിൽ ദാശരഥീരാമനായും പശ്ചിമഭാരതത്തിൽ ബലരാമനായും സ്വീകരിക്കപ്പെട്ടിരുന്നു.
കൽക്കി
മഹാവിഷ്ണുവിന്റെ പത്താമത്തേതും അവസാനത്തേതുമായ അവതാരമാണ് കൽക്കി. കലിയുഗത്തിന്റെ അവസാനത്തിൽ ലോകം അധർമ്മങ്ങളായ പ്രവൃത്തികളെക്കൊണ്ട് നിറയും. ഈ കാലഘട്ടത്തിൽ മഹാവിഷ്ണു കൽക്കിയായി അവതരിച്ച് ദുഷ്ടനിഗ്രഹം നടത്തും. അതിനുശേഷം സത്യയുഗം ആരംഭിക്കും. പ്രജകളെ ചാതുർവർണ്ണ്യത്തിലും നാലാശ്രമങ്ങളിലും സനാതനമാർഗ്ഗത്തിലും തിരികെ കൊണ്ടുവന്ന് യഥോചിതമായ മര്യാദ നിലനിർത്തും.
വിമർശനങ്ങൾ
thumb|220px|ഗോവയിലെ ശ്രീ ബാലാജി ക്ഷേത്രത്തിലെ നടവാതിലിലെ ദശാവതാര ചിത്രീകരണം ഇന്ത്യയിൽ പിൽക്കാലത്ത് ഉത്ഭവിച്ച ചില ഹൈന്ദവ മതനവീകരണ പ്രസ്ഥാനങ്ങൾ അവതാര സങ്കല്പത്തെ പാടെ എതിർത്തിട്ടുണ്ട്. കബീറിന്റെ പരിഷ്കരണ പ്രസ്ഥാനം ഉദാഹരണം. ആര്യന്മാർ അവതാരസങ്കല്പമുള്ളവരായി യാതൊരു സൂചനയും അക്കാലത്തെ ആധികാരിക ഗ്രന്ഥമായ ഋഗ്വേദം നൽകുന്നില്ല. അവതാരസങ്കല്പം പിൽക്കാല സൃഷ്ടിയായിരിക്കാനാണ് സാധ്യത എന്ന് ചിലർ ചൂണ്ടിക്കാണിക്കുന്നു. തങ്ങളുടെ മതാചാര്യന്മാരെ പുരാതന ഭാരതീയർ അവതാരം എന്ന് വിളിച്ചിരുന്നത് പിൽക്കാല ഗ്രന്ഥകാരന്മാർ പരിഷ്കരിച്ചതാവാം എന്നും കരുതുന്നു.
കുറിപ്പുകൾ
ദൈത്യം ദാരയതേ ബലിം ഛലയതേ ക്ഷത്രക്ഷയം കുർവ്വതേ എന്ന ശ്ലോകം ഗീതഗോവിന്ദത്തിൽ നിന്നുള്ളതാണു്. മത്സ്യരൂപേണ യൂയം ച മയാസ്മാൻ മോക്ഷിതാ ഭയാത്
വർഗ്ഗം:ഹൈന്ദവം വർഗ്ഗം:പുരാണങ്ങൾ വർഗ്ഗം:10 (സംഖ്യ)
വീണ മാലിക്ക്
ഒരു പാകിസ്താനി നടിയും മോഡലും കോമേഡിയനുമാണ് വീണ മാലിക്ക്. ടെലിവിഷൻ വാർത്താ ചാനലുകൾ സിനിമാ എന്നീ മാധ്യമങ്ങളില് പ്രവർത്തിക്കുന്ന വീണ തന്റെ അവതരണത്തിന് ഒരുപാട് പ്രശംസകൾ നേടിയിട്ടുണ്ട്. ഉർദു സിനിമയിലെ മുൻനിര നടി കൂടിയാണ്. സാമൂഹിക, സാംസ്ക്കാരിക പ്രവർത്തനങ്ങളിൽ സജീവമായ വീണ ലോക ആരോഗ്യ സം ഘടനയുടെ പ്രതിനിധി എന്ന നിലയിലും പ്രശസ്തയാണ്.
ജീവിതരേഖ
പാകിസ്താനിലെ റാവൽ പിണ്ടിയിലാണ് വീണ ജനിച്ചത്. പാകിസ്താനി സൈന്യത്തിൽ ജോലി ചെയ്യുന്ന അലി മാലിക്ക് ആണ് പിതാവ്. സീനത്ത് മാലിക്ക് ആണ് മാതാവ്.
സിനിമാ നടിയാകുന്നതിന് മുമ്പ് വീണ ടെലിവിഷന് ചാനലുകളിൽ കൊമേഡിയൻ ആയിരുന്നു. ഷാൻ, സാറാ ഷേയ്ക്ക് എന്നിവരുടെ കൂടെ തേരെ പ്യാര് മേം (2000) എന്ന ചിത്രത്തിൽ അഭിനയിച്ച് സിനിമാരംഗത്ത് എത്തി. ആ ചിത്രം ഒരു വിജയമായിരുന്നു. സഹനടിയായിട്ടാണ് അവർ അതിൽ അഭിനയിച്ചത്. പിന്നീട് ജാവേദ് ഷേയ്ക്കിന്റെ യെഹ് ദില് ആപ് ക ഹുവാ (2002) എന്ന ചിത്രത്തിൽ സഹനടിയായി.
2003-ൽ വീണ Pind Di Kuri എന്ന പഞ്ചാബി സിനിമയിൽ അഭിനയിച്ചു. ആ ചിത്രം ഒരു പരാജയമായിരുന്നെങ്കിലും ഇന്ത്യ-പാക്ക് സം യുക്തസംരംഭം എന്ന നിലയിൽ ഏതാണ്ട് 70 മില്ല്യൻ രൂപാ വാരിക്കൂട്ടി. അസ്ക്കാരിയുടെ "Sassi Punno" (2003) എന്ന സിനിമയിൽ അഭിനയിച്ചെങ്കിലും അത് പരാജയമായിരുന്നു. പിന്നീട് റഫീക്കിന്റെ ജഗീറിൽ അഭിനയിച്ചു. 2005-ൽ അഭിനയിച്ച ബവു ബദ്മാഷ് താരങ്ങളുടെ അഭാവം കൊണ്ട് ശ്രദ്ധ നേടിയില്ല. പിന്നീട് റീമാ ഖാന്റെ കൊയി തുജ് സ കഹാന് (2005) എന്ന സിനിമയിൽ അഭിനയിച്ചത് വൻ വിജയമായിരുന്നു. 2007-ൽ വീണ ആദ്യത്തെ ലക്സ് സ്റ്റൈൽ പുരസ്ക്കാരം നേടി.
2008-ൽ വീണ റഫീക്കിന്റെ മൊഹബത്തേൻ സാഞ്ചിയാൻ പഞ്ചാബി സിനിമയിൽ അഭിനയിച്ചു. അതും വിജയമായിരുന്നു. അതേ വർഷം അഭിനയിച്ച റാസയുടെ കഭി പ്യാർ ന കർ ന പരാജയപ്പെട്ടു. 2008 2008 ലെ വീണയുടെ അവസാന ചിത്രം അല്ത്താഫിന്റെ ഇഷ്ക്ക് ബെപർ വാ ആയിരുന്നു. 2010-ൽ റഫീക്കിന്റെ മേൻ ജീനാ തേരെ നാൽ, ബേയ്ഗിന്റെ കോമഡി സിനിമാ മിസ്സ് ദുനിയാ എന്നീ ചിത്രങ്ങളിൽ അഭിനയിച്ചു.
ടെലിവിഷൻ
2002-ൽ വീണ പ്രൈം ടി വി യിലെPrime TV പ്രൈം ഗുപ്ഷുപ് എന്ന പരിപാടിയിലേയ്ക്ക് അവതാരികയായി ക്ഷണിക്കപ്പെട്ടു. അത് അവരുടെ നർമ്മത്തിന് പുതിയ വഴിത്താര തെളിച്ചു.
തുടർന്ന് Geo TV-ലെ Hum Sub Umeed Say Hain എന്ന പരിപാടിയിൽ അവതാരകയായി.
2007-ൽ ലക്സ് സ്റ്റൈൽ അവാർഡിന്റെ റെഡ് കാർപ്പെറ്റിൽ ‘most stylish celebrity on the carpet’ സ്ഥാനം നേടി. 2010 ഒക്ടോബറിൽ ഇന്ത്യയിലെ ബിഗ് ബോസ് സീസൺ 4-ൽ പങ്കെടുത്തു. പുറത്തായെങ്കിലും അവസാനത്തെ ആറ് പേരിൽ ഒരാളായിരുന്നു. ഷോയുടെ ഫിനാലെയിലും പങ്കെടുത്തിരുന്നു. ബിഗ് ബോസിൽ പങ്കെടുത്തതിന് ശേഷം വീണ ലിബറൽ മുസ്ലിമിന്റെ ശബ്ദം എന്ന പേരിൽ അറിയപ്പെട്ടു.
2011 ഫെബ്രുവരിയിൽ ഇന്ത്യയിലെ ക്രിക്കറ്റ് ലോകകപ്പ് റിയാലിറ്റി ഷോ ആയ "ബിഗ് ടോസ്"ന്റെ ഭാഗമായി. രാഖി സാവന്ത് ആയിരുന്നു എതിർ സ്ഥാനത്ത്. 2011 മാർച്ചിൽ വീണ ബിഗ് ബോസിലെ ഒരു മത്സരാർത്ഥിയുമായി വഴി വിട്ട ബന്ധം നയിച്ചുവെന്ന് ഒരു മുഫ്തി ആരോപിച്ചു. റിയാലിറ്റി ഷോ കണ്ടിട്ടില്ലെന്ന് മുഫ്തി പറഞ്ഞെങ്കിലും. പാകിസ്താനി മാധ്യമങ്ങളുടെ ഇരട്ടത്താപ്പിനെതിരെ അന്ന് വീണ സംസാരിച്ചിരുന്നു.
വീണയുടെ നഗ്നചിത്രം ഇന്ത്യയിലെ മാസികയിൽ അച്ചടിച്ചു വന്നത് പാകിസ്താനിൽ കോളിളക്കമുണ്ടാക്കി. കൈയ്യിൽ ഐ.എൻ.എ. എന്ന് എഴുതിയിരുന്നതും വിവാദമായി. വീണ നഗ്നചിത്രത്തിൽ പോസ് ചെയ്തിട്ടില്ലെന്ന് അറിയിച്ച് മാസികയ്ക്കെതിരെ കേസ് കൊടുക്കുകയായിരുന്നു.
FHM Images
വീണ രണ്ട് വർഷമായി ലോകാരോഗ്യസംഘടനയുടെ പ്രതിനിധിയായി പ്രവർത്തിക്കുന്നുണ്ട്. എസ്.ഒ.എസ്. കുട്ടികളുടെ ഗ്രാമത്തിന്റെ ഒരോ കുട്ടികൾക്ക് സ്പോൺസർ ചെയ്യുന്നു.
ആന്റി റൂബിൻ
'''ആൻഡ്രൂ ഇ. റൂബിൻ''' ഒരു അമേരിക്കൻ കമ്പ്യൂട്ടർ പ്രോഗ്രാമറും സംരംഭകനും വെഞ്ച്വർ ക്യാപിറ്റലിസ്റ്റുമാണ്. റൂബിൻ 2003-ൽ ആൻഡ്രോയിഡ് ഇങ്ക്.(Android Inc.) സ്ഥാപിച്ചു, അത് 2005-ൽ ഗൂഗിൾ ഏറ്റെടുത്തു. 9 വർഷം ഗൂഗിൾ വൈസ് പ്രസിഡന്റായി സേവനമനുഷ്ഠിച്ച റൂബിൻ, തന്റെ ഭരണകാലത്ത് മൊബൈൽ ഫോണുകൾക്കും മറ്റ് ഉപകരണങ്ങൾക്കുമായി ആൻഡ്രോയിഡ് ഓപ്പറേറ്റിംഗ് സിസ്റ്റം സൃഷ്ടിക്കുന്നതിലും പ്രമോട്ട് ചെയ്യുന്നതിലും ഗൂഗിളിന്റെ ശ്രമങ്ങൾക്ക് നേതൃത്വം നൽകി. റൂബിൻ 2014-ൽ ഗൂഗിൾ വിട്ടുപോയത് ലൈംഗികാരോപണത്തെ തുടർന്നാണ്, ആദ്യം പിരിച്ചുവിടൽ എന്നതിലുപരി സ്വമേധയാ ഉള്ള യാത്രയായിട്ടാണ് ഇത് അവതരിപ്പിച്ചത്. റൂബിൻ പിന്നീട് 2015-2019 വരെ വെഞ്ച്വർ ക്യാപിറ്റൽ സ്ഥാപനമായ പ്ലേഗ്രൗണ്ട് ഗ്ലോബലിന്റെ സഹസ്ഥാപകനും സിഇഒയുമായി സേവനമനുഷ്ഠിച്ചു. വാങ്ങാനാളില്ലാതെ 2020-ൽ പൂട്ടിപ്പോയ മൊബൈൽ ഫോൺ സ്റ്റാർട്ടപ്പിന് 2015-ൽ എസൻഷ്യൽ പ്രോഡക്ട് എന്ന കമ്പനിയുമായി പാർട്ണർഷിപ്പുണ്ടാക്കാൻ റൂബിൻ സഹായിച്ചു.
റോബോട്ടുകളോടുള്ള ഇഷ്ടം കാരണം 1989-ൽ ആപ്പിളിലെ സഹപ്രവർത്തകർ റൂബിന് "ആൻഡ്രോയിഡ്" എന്ന് വിളിപ്പേര് നൽകി. ആൻഡ്രോയിഡ് ഇൻകോർപ്പറേഷന് മുമ്പ്, റൂബിൻ 1999-ൽ മൊബൈൽ മേഖലയിൽ ഉൾപ്പെട്ട മറ്റൊരു കമ്പനിയായ ഡേഞ്ചർ ഇങ്ക്.(Danger Inc)-ൽ ചേർന്നു; 2003-ൽ ആൻഡ്രോയിഡിൽ പ്രവർത്തിക്കാൻ റൂബിൻ ഡേഞ്ചർ ഉപേക്ഷിച്ചു, ഒടുവിൽ 2008-ൽ മൈക്രോസോഫ്റ്റ് ഡേഞ്ചർ ഏറ്റെടുത്തു.
2018-ൽ, ന്യൂയോർക്ക് ടൈംസ്, റൂബിൻ ഗൂഗിളിൽ നിന്ന് 2014-ൽ പോയതിന്റെ വിശദാംശങ്ങൾ വെളിപ്പെടുത്തുന്ന ഒരു ലേഖനം പ്രസിദ്ധീകരിച്ചു - സ്ത്രീ ജീവനക്കാരെ ലൈംഗികമായി ഉപദ്രവിച്ചുവെന്ന വിശ്വസനീയമായ ആരോപണങ്ങൾ കാരണം സ്വമേധയാ പിരിയുന്നതിന് പകരം പിരിഞ്ഞുപോകാൻ നിർബന്ധിതനായിരുന്നുവെന്നും പിരിഞ്ഞ് പോകൽ വേഗത്തിലാക്കാൻ ഗൂഗിൾ റൂബിന് 90 മില്യൺ ഡോളർ പിരിച്ചുവിടൽ പാക്കേജ് നൽകിയിട്ടുണ്ടായിരുന്നു. ഗൂഗിളിന്റെ ഈ വലിയ വേർതിരിവ് പ്രതിഫലത്തെ ചൊല്ലിയുള്ള വിവാദങ്ങൾക്ക് കാരണമായി.
ഭാസൻ
|thumb|right|കേരളത്തിലെ പുരാതന നടനകലയായ [[കൂടിയാട്ടം ഉപജീവിക്കുന്ന നാടകങ്ങളിൽ പലതും, ഭാസന്റേതായി കണക്കാക്കപ്പെടുന്ന രചനകളുടെ ശേഖരത്തിൽ പെടുന്നവയാണ്. അഭിഷേകനാടകത്തിൽ രാവണനായി വേഷമിട്ട മാണിമാധവചാക്യാർ]]
ആന്റി റൂബിൻ
ആദ്യകാല ജീവിതവും വിദ്യാഭ്യാസവും
ന്യൂയോർക്കിലെ ചപ്പാക്വയിൽ ഒരു മനശാസ്ത്രജ്ഞന്റെ മകനായാണ് റൂബിൻ വളർന്നത്, അദ്ദേഹം പിന്നീട് സ്വന്തം ഡയറക്ട് മാർക്കറ്റിംഗ് സ്ഥാപനം ആരംഭിച്ചു. ക്രെഡിറ്റ് കാർഡ് ബില്ലുകൾക്കൊപ്പം അയയ്‌ക്കേണ്ട ഏറ്റവും പുതിയ ഇലക്‌ട്രോണിക് ഗാഡ്‌ജെറ്റുകളുടെ ഫോട്ടോഗ്രാഫുകൾ അദ്ദേഹത്തിന്റെ പിതാവിന്റെ സ്ഥാപനം സൃഷ്ടിച്ചു. 1977 മുതൽ 1981 വരെ ന്യൂയോർക്കിലെ ചപ്പാക്വയിലുള്ള ഹൊറേസ് ഗ്രീലി ഹൈസ്‌കൂളിൽ പഠിച്ച അദ്ദേഹം 1986-ൽ ന്യൂയോർക്കിലെ യുട്ടിക്കയിലെ യുട്ടിക്ക കോളേജിൽ നിന്ന് കമ്പ്യൂട്ടർ സയൻസിൽ ബാച്ചിലർ ഓഫ് സയൻസ് ബിരുദം നേടി.
ഭാസൻ
സംസ്കൃതത്തിലെ ഏറ്റവും പ്രശസ്തനായ ആദ്യകാലനാടകകൃത്താണ് ഭാസൻ. അദ്ദേഹത്തെക്കുറിച്ച് വളരെക്കുറച്ചു വിവരങ്ങൾ മാത്രമേ ലഭ്യമായിട്ടുള്ളു. ഭാഷയുടെ പൗരാണികത ചൂണ്ടിക്കാട്ടി, അദ്ദേഹം ബി.സി. അഞ്ചാം നൂറ്റാണ്ടിലോ മറ്റോ ജീവിച്ചിരുന്നിരിക്കാം എന്നു വാദമുണ്ടെങ്കിലും, ഭാസന്റെ ജീവിതകാലം പൊതുവർഷാരംഭത്തിനു ശേഷം, നാലാം നൂറ്റാണ്ടിനപ്പുറമെന്നോ ആയിരുന്നെന്നു പൊതുവേ കരുതപ്പെടുന്നു. ഭാസോ ഹാസഃ കവികുലഗുരു കാളിദാസോ വിലാസഃ എന്ന ശ്ലോകം ഭാസനെ, കവിതാകാമിനിയുടെ പുഞ്ചിരിയായി വാഴ്ത്തുന്നു.
ഇരുപതാം നൂറ്റാണ്ടിന്റെ തുടക്കത്തിൽ ഭാസന്റേതായി കണക്കാക്കപ്പെടുന്ന നാടകങ്ങളുടെ ഒരു വലിയശേഖരം തിരുവനന്തപുരത്തുനിന്ന് കണ്ടുകിട്ടി.
ആന്റി റൂബിൻ
ഉദ്യോഗം
ആൻഡി റൂബിൻ 1989 മുതൽ 1992 വരെ ആപ്പിളിൽ മാനുഫാക്‌ചറിംഗ് എഞ്ചിനീയറായി ജോലി ചെയ്തു.
ഭാസൻ
ജീവിതകാലം
ഭാസന്റെ നാടകങ്ങൾ നൂറ്റാണ്ടുകളായി നഷ്ടപ്പെട്ടിരുന്നു. കാളിദാസന്റെ ആദ്യനാടകമായ മാളവികാഗ്നിമിത്രത്തിലും പത്താം നൂറ്റാണ്ടിൽ വിഖ്യാതകവിയും സാഹിത്യചിന്തകനുമായ രാജശേഖരൻ രചിച്ച കാവ്യമീമാസയിലും മറ്റുമുള്ള പരാമർശനങ്ങളായിരുന്നു ഭാസന്റെ രചനകളെക്കുറിച്ച് ആകെയുണ്ടായിരുന്ന സൂചന. മാളവികാഗ്നിമിത്രത്തിന്റെ തുടക്കത്തിൽ കാളിദാസൻ, നാടകകവികളായ തന്റെ മുൻഗാമികളെ സ്മരിച്ച് ഇങ്ങനെ ചോദിക്കുന്നു:-
ആന്റി റൂബിൻ
ജനറൽ മാജിക്
റൂബിൻ 1992-ൽ ജനറൽ മാജിക്കിൽ ചേർന്നു. മോട്ടറോള എൻവോയിക്ക് വേണ്ടി പ്രധാന എഞ്ചിനീയറായി അദ്ദേഹം പ്രവർത്തിച്ചു.
ഭാസൻ
ജീവിതകാലം
"ഭാസനേയും സൗമില്ലനേയും, കവിപുത്രനേയും പോലുള്ള പൂജനീയരായ പൂർവഗാമികളുടെ കൃതികൾ നമുക്ക് മറക്കാനാകുമോ? (അവയുള്ളപ്പോൾ) കാഴ്ചക്കാർക്ക്, ഒരു പുതിയ കവിയുടെ, ഒരു കാളിദാസന്റെ കൃതിയോട് വല്ല ബഹുമാനവും തോന്നുമോ?
ആന്റി റൂബിൻ
ഗൂഗിൾ
2005-ൽ ആൻഡ്രോയിഡ് ഗൂഗിൾ ഏറ്റെടുത്തതിനുശേഷം, റൂബിൻ കമ്പനിയുടെ മൊബൈൽ, ഡിജിറ്റൽ ഉള്ളടക്കത്തിന്റെ സീനിയർ വൈസ് പ്രസിഡന്റായി, അവിടെ അദ്ദേഹം സ്മാർട്ട്‌ഫോണുകൾക്കായുള്ള ഓപ്പൺ സോഴ്‌സ് ഓപ്പറേറ്റിംഗ് സിസ്റ്റമായ ആൻഡ്രോയിഡിന്റെ വികസനത്തിന് മേൽനോട്ടം വഹിച്ചു. റൂബിൻ ആൻഡ്രോയിഡ് ഡിവിഷനിൽ നിന്ന് ഗൂഗിളിൽ പുതിയ പ്രോജക്ടുകൾ ഏറ്റെടുക്കുകയാണെന്ന്, 2013 മാർച്ച് 13-ന്, ലാറി പേജ് ഒരു ബ്ലോഗ് പോസ്റ്റിലൂടെ പ്രഖ്യാപിച്ചു. അതേത്തുടർന്ന് സുന്ദർ പിച്ചൈ ആൻഡ്രോയിഡിന്റെ മേൽനോട്ടം ഏറ്റെടുക്കുകയും ചെയ്തു. 2013 ഡിസംബറിൽ, റൂബിൻ ഗൂഗിളിന്റെ റോബോട്ടിക്‌സ് വിഭാഗത്തിന്റെ മേൽനോട്ടം ആരംഭിച്ചു (അന്ന് ഗൂഗിളിന്റെ ഉടമസ്ഥതയിലുള്ള ബോസ്റ്റൺ ഡൈനാമിക്‌സ് പോലുള്ള കമ്പനികൾ ഉൾപ്പെടെ). ടെക്‌നോളജി സ്റ്റാർട്ടപ്പുകൾക്കായി ഒരു വെഞ്ച്വർ ക്യാപിറ്റൽ സ്ഥാപനം തുടങ്ങുന്നതിനായി 2014 ഒക്‌ടോബർ 31-ന് അദ്ദേഹം ഗൂഗിളിൽ നിന്ന് ഒമ്പത് വർഷത്തിന് ശേഷം വിട്ടു.
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1963-ൽ ജനിച്ചവർ
ഭാസൻ
കണ്ടെത്തൽ
1912-ൽ തിരുവനന്തപുരത്തെ താളിയോലഗ്രന്ഥശേഖരത്തിന്റെ ക്യൂറേറ്റർ ഗണപതി ശാസ്ത്രിക്ക്, കൂടിയാട്ടത്തിൽ ഉപയോഗിച്ചിരുന്ന 13 സംസ്കൃതനാടകങ്ങൾ ഒരുമിച്ച് കണ്ടുകിട്ടി. സംസ്കൃതത്തിലെ പുരാതനനാടകങ്ങൾ പിന്തുടരുന്ന പതിവിനു വിപരീതമായി, ഇവയിലൊന്നിലും നാടകകൃത്തിന്റെ പേരുണ്ടായിരുന്നില്ല. എന്നാൽ 13 നാടകങ്ങളിൽ ഒന്ന്, ഭാസന്റേതെന്ന് സർവസമ്മതമായ സ്വപ്നവാസവദത്തം ആയിരുന്നു. നാടകങ്ങൾക്കു പൊതുവായുള്ള രചനാശൈലിയും സ്വപ്നവാസവദത്തം അവയിൽ ഒന്നായിരുന്നതും പരിഗണിച്ച്, 13 നാടകങ്ങളും ഭാസന്റേതാണെന്ന് ഗണപതിശാസ്ത്രി വാദിച്ചു. ഈ നാടകങ്ങൾ, സംസ്കൃതത്തിൽ പിൽക്കാലത്തു പ്രതിഷ്ഠനേടിയ നാട്യശാസ്ത്രനിയമങ്ങളുടെ ചട്ടക്കൂടിൽ എഴുതപ്പെട്ടവയല്ല എന്നതും അവയുടെ പൗരാണികതയെ പിന്തുണച്ചു. ശാസ്ത്രിയുടെ അവകാശവാദം ചോദ്യം ചെയ്യപ്പെട്ടിട്ടുണ്ടെങ്കിലും അവ ഭാസന്റേതാണെന്ന വാദത്തെ പിന്തുണക്കുന്ന തെളിവുകൾ അവഗണിക്കാനാവത്തവയാണെന്നും അതിനെതിരായി ഉന്നയിക്കപ്പെടുന്ന വാദങ്ങൾ തികവില്ലാത്തവയാണെന്നും ചൂണ്ടിക്കാണിക്കപ്പെട്ടിട്ടുണ്ട്.
നാടകസഞ്ചയം
മേല്പറഞ്ഞവയിൽ, ദരിദ്രചാരുദത്തൻ ഒരു അപൂർണ്ണരചനയാണ്. അതിനെ വികസിപ്പിച്ചാണ് ശൂദ്രകൻ മൃച്ഛകടികം എന്ന പ്രഖ്യാതനാടകം എഴുതിയതെന്ന് കരുതപ്പെടുന്നു.
സ്വപ്നവാസവദത്തം
thumb|right|സ്വപ്നവാസവദത്തം കൂടിയാട്ടത്തിൽ ഉദയനനായി വേഷമിട്ട മാണി ദാമോദര ചാക്യാർ ഭാസന്റെ ഏറ്റവും അറിയപ്പെടുന്ന രചന സ്വപ്നവാസവദത്തമാണ്. ഭാസനാടകങ്ങൾ പരിശോധിച്ച നിരൂപകന്മാർ അവയെ ഒന്നായി തീയിലെറിഞ്ഞെന്നും സ്വപ്നവാസവദത്തം മാത്രം ആ അഗ്നിപരീക്ഷയെ അതിജീവിച്ചെന്നും ഒൻപതാം നൂറ്റാണ്ടിൽ, കവി രാജശേഖരൻ എഴുതിയിട്ടുണ്ട്.
ബുദ്ധന്റെ കാലത്തിനടുത്തെങ്ങോ ജീവിച്ചിരുന്ന പുരാതനഭാരതത്തിലെ കാല്പനികനായകൻ ഉദയനന്റെയും അദ്ദേഹത്തിന്റെ പത്നി വാസവദത്തയുടേയും കഥയാണിത്. വാസവദത്തക്കു പകരം മഗധയിലെ രാജകുമാരി പത്മാവതിയെ വിവാഹം കഴിക്കാൻ ഉദയനനെ അദ്ദേഹത്തിന്റെ മന്ത്രി യൗഗന്ധരായണൻ പ്രേരിപ്പിക്കുന്നു. വിവാഹത്തിലൂടെ ലഭിക്കാവുന്ന മഗധയുടെ സഖ്യം ഉദയനനു നേടിക്കൊടുക്കുക എന്നതായിരുന്നു മന്ത്രിയുടെ ലക്ഷ്യം. എന്നാൽ വാസവദത്തയെ അഗാധമായി സ്നേഹിച്ചിരുന്ന ഉദയനൻ മന്ത്രിയുടെ പ്രേരണയ്ക്കു വഴങ്ങിയില്ല.
തുടർന്ന്, വാസവദത്തയുടെ സമ്മതത്തോടെ, അവൾ തീയിൽ വെന്തുമരിച്ചെന്ന കഥ മന്ത്രി പ്രചരിപ്പിക്കുന്നു. അതു വിശ്വസിച്ച രാജാവ് പത്മാവതിയെ വിവാഹം കഴിച്ചെങ്കിലും വിവാഹശേഷവും അദ്ദേഹം പഴയ പത്നിയെ സ്വപ്നം കണ്ടു കഴിയുന്നു. വാസവദത്തയാകട്ടെ, മന്ത്രിയുടെ ഒത്താശയോടെ പത്മാവതിയുടെ അന്തഃപുരത്തിൽ ഒരു സൈരന്ധ്രിയായി കഴിയുന്നു. ഒടുവിൽ, സങ്കീർണ്ണമായ ഒരു സംഭവപരമ്പര, കഥയെ ശുഭാന്ത്യത്തിലെത്തിക്കുന്നു.
കുറിപ്പുകൾ
https://docs.google.com/document/d/1-ZfJGNIIwmDHj-FJ33Z5Guh0D1HGuuA9DEXrdFeziY8/edit
അവലംബം
വിഭാഗം:ജീവചരിത്രം വർഗ്ഗം:സംസ്കൃതകവികൾ വർഗ്ഗം:നാടകകൃത്തുക്കൾ വർഗ്ഗം:സംസ്കൃത കവികൾ
സോഫ്റ്റ്‌വെയർ ഫ്രെയിംവർക്ക്
കമ്പ്യൂട്ടർ പ്രോഗ്രാമിംഗിൽ, ഒരു സോഫ്റ്റ്‌വെയർ ഫ്രെയിംവർക്ക് എന്നത് പൊതുവായ പ്രവർത്തനക്ഷമത നൽകുന്ന സോഫ്റ്റ്‌വേർ അധികമായി ഉപയോക്താവ് എഴുതിയ കോഡ് ഉപയോഗിച്ച് തിരഞ്ഞെടുത്ത് മാറ്റാൻ കഴിയുന്ന ഒരു സംഗ്രഹമാണ്, അങ്ങനെ ആപ്ലിക്കേഷൻ-നിർദ്ദിഷ്ട സോഫ്റ്റ്‌വേർ നൽകുന്നു. അപ്ലിക്കേഷനുകൾ നിർമ്മിക്കുന്നതിനും വിന്യസിക്കുന്നതിനുമുള്ള ഒരു അടിസ്ഥാന മാർഗ്ഗം ഒരു സോഫ്റ്റ്‌വേർ ഫ്രെയിംവർക്ക് നൽകുന്നു. സോഫ്റ്റ്‌വേർ ആപ്ലിക്കേഷനുകൾ, ഉൽ‌പ്പന്നങ്ങൾ, പരിഹാരങ്ങൾ എന്നിവയുടെ വികസനം സുഗമമാക്കുന്നതിന് ഒരു വലിയ സോഫ്റ്റ്‌വേർ പ്ലാറ്റ്ഫോമിന്റെ ഭാഗമായി പ്രത്യേക പ്രവർത്തനം നൽകുന്ന ഒരു സാർവത്രികവും പുനരുപയോഗിക്കാവുന്നതുമായ സോഫ്റ്റ്‌വേർ പരിതഃസ്ഥിതിയാണ് സോഫ്റ്റ്‌വേർ ഫ്രെയിംവർക്ക്. ഒരു പ്രോജക്റ്റിന്റെയോ സിസ്റ്റത്തിന്റെയോ വികസനം പ്രാപ്തമാക്കുന്നതിന് വ്യത്യസ്ത ഘടകങ്ങളെല്ലാം ഒരുമിച്ച് കൊണ്ടുവരുന്ന പിന്തുണാ പ്രോഗ്രാമുകൾ, കംപൈലറുകൾ, കോഡ് ലൈബ്രറികൾ, ടൂൾ സെറ്റുകൾ, ആപ്ലിക്കേഷൻ പ്രോഗ്രാമിംഗ് ഇന്റർഫേസുകൾ (എപിഐകൾ) എന്നിവ സോഫ്റ്റ്‌വേർ ചട്ടക്കൂടുകളിൽ ഉൾപ്പെട്ടേക്കാം.
സാധാരണ ലൈബ്രറികളിൽ നിന്ന് വേർതിരിക്കുന്ന പ്രധാന സവിശേഷതകൾ ഫ്രെയിംവർക്കുകൾക്ക് ഉണ്ട്:
യുക്തി(Rationale)
സോഫ്റ്റ്‌വെയർ ചട്ടക്കൂടുകളുടെ ഡിസൈനർമാർ സോഫ്റ്റ്‌വെയർ വികസനം സുഗമമാക്കുന്നതിലൂടെ സോഫ്റ്റ്‌വേർ ആവശ്യകതകൾ നിറവേറ്റുന്നതിനായി സമയം ചെലവഴിക്കാൻ അനുവദിക്കുന്നതിലൂടെ സോഫ്റ്റ്‌വേർ വികസനം സുഗമമാക്കുകയാണ് ചെയ്യുന്നത്. ഉദാഹരണത്തിന്, ഒരു ബാങ്കിംഗ് വെബ്സൈറ്റ് വികസിപ്പിക്കുന്നതിന് ഒരു വെബ് ഫ്രെയിംവർക്ക് ഉപയോഗിക്കുന്ന ഒരു ടീമിന് അഭ്യർത്ഥന കൈകാര്യം ചെയ്യലിന്റെയും സ്റ്റേറ്റ് മാനേജ്മെന്റിന്റെയും മെക്കാനിക്സിനേക്കാൾ ബാങ്കിംഗിന് പ്രത്യേകമായി കോഡ് എഴുതുന്നതിൽ ശ്രദ്ധ കേന്ദ്രീകരിക്കാൻ കഴിയും. ഉദാഹരണത്തിന്, ഒരു ബാങ്കിംഗ് വെബ്സൈറ്റ് വികസിപ്പിക്കുന്നതിന് ഒരു വെബ് ഫ്രെയിംവർക്ക് ഉപയോഗിക്കുന്ന ഒരു ടീമിന് അഭ്യർത്ഥന കൈകാര്യം ചെയ്യലിന്റെയും സ്റ്റേറ്റ് മാനേജ്മെന്റിന്റെയും മെക്കാനിക്സിനേക്കാൾ ബാങ്കിംഗിന് പ്രത്യേകമായി കോഡ് എഴുതുന്നതിൽ ശ്രദ്ധ കേന്ദ്രീകരിക്കാൻ കഴിയും.
ഫ്രെയിംവർക്കുകൾ പലപ്പോഴും പ്രോഗ്രാമുകളുടെ വലിപ്പത്തിലേക്ക് ചേർക്കുന്നു, ഈ പ്രതിഭാസത്തെ "കോഡ് ഫ്ലോട്ട്" എന്ന് വിളിക്കുന്നു. കസ്റ്റമർ-ഡിമാൻഡ് അടിസ്ഥാനമാക്കിയുള്ള ആപ്ലിക്കേഷൻ ആവശ്യങ്ങൾ കാരണം, മത്സരപരവും പൂരകവുമായ ചട്ടക്കൂടുകൾ ചിലപ്പോൾ ഒരു ഉൽപ്പന്നത്തിൽ അവസാനിക്കും. കൂടാതെ, അവരുടെ എ‌പി‌ഐകളുടെ സങ്കീർ‌ണ്ണത കാരണം, ചട്ടക്കൂട് ഉപയോഗിക്കുന്നതിന് കൂടുതൽ‌ സമയം പഠിക്കേണ്ടതിന്റെ ആവശ്യകത കാരണം മൊത്തത്തിലുള്ള വികസന സമയത്തെ ഉദ്ദേശിച്ചുള്ള കുറവ് നേടാൻ‌ കഴിയില്ല; ഒരു പുതിയ ചട്ടക്കൂട് ആദ്യമായി വികസിപ്പിക്കുന്ന ആൾ നേരിടുമ്പോൾ ഈ വിമർശനം ശരിയാണ്. അത്തരം ഒരു ചട്ടക്കൂട് തുടർന്നുള്ള ജോബ് ടാസ്കിംഗുകളിൽ ഉപയോഗിക്കുന്നില്ലെങ്കിൽ, ചട്ടക്കൂട് പഠിക്കാൻ പ്രോജക്ടിന്റെ സ്റ്റാഫിന് പരിചിതമായ പർപ്പസ്-റിട്ടൺ(purpose-written) കോഡ് തയ്യാറാക്കുന്നതിനേക്കാൾ കൂടുതൽ സമയം ചെലവാകും; പല പ്രോഗ്രാമർമാരും പൊതു ആവശ്യങ്ങൾക്കായി ഉപയോഗപ്രദമായ ബോയിലർ പ്ലേറ്റിന്റെ പകർപ്പുകൾ സൂക്ഷിക്കുന്നു.
എന്നിരുന്നാലും, ഒരു ചട്ടക്കൂട് പഠിച്ചുകഴിഞ്ഞാൽ, ഭാവി പ്രോജക്റ്റുകൾ വേഗത്തിലും എളുപ്പത്തിലും പൂർത്തിയാക്കാൻ കഴിയും; ഒരു ഫ്രെയിംവർക്കിന്റെ ആശയം ഒരു വലിപ്പത്തിന് യോജിക്കുന്ന എല്ലാ പരിഹാര സെറ്റും ഉണ്ടാക്കുക എന്നതാണ്, പരിചിതമാകുന്നതോടെ കോഡ് ഉൽ‌പാദനം യുക്തിപരമായി ഉയരും. കോഡിന്റെ വലിപ്പത്തെക്കുറിച്ചോ അത്തരം ഔട്ട്‌പുട്ട് ഉൽ‌പ്പന്നത്തെക്കുറിച്ചോ അല്ലെങ്കിൽ അതിന്റെ ആപേക്ഷിക കാര്യക്ഷമതയെക്കുറിച്ചോ സംക്ഷിപ്തതയെക്കുറിച്ചോ അത്തരം അവകാശവാദങ്ങളൊന്നുമില്ല.
പ്രശ്നം തുടരുന്നു, പക്ഷേ ഒരു ദശകത്തിലധികം വ്യവസായ അനുഭവം എന്റർപ്രൈസസിന്റെ പൊതുവായ കോഡ് വീണ്ടും ഫാക്റ്ററിംഗ് ചെയ്യുന്നതിൽ നിന്ന് രൂപപ്പെടുന്ന ഏറ്റവും ഫലപ്രദമായ ചട്ടക്കൂടുകൾ ഒരു സാധാരണ "ഒരു വലിപ്പം" ഉപയോഗിക്കുന്നതിന് പകരം മാറുന്നുവെന്ന് കാണിക്കുന്നു. "ഒറ്റ അളവ് എല്ലാർക്കും അനുയോജ്യം" പൊതു ആവശ്യങ്ങൾക്കായി മൂന്നാം കക്ഷികൾ ചട്ടക്കൂട് വികസിപ്പിച്ചെടുത്തിട്ടുണ്ട്. ഒരു ഓഫീസ് സ്യൂട്ട് പോലുള്ള ഒരു ആപ്ലിക്കേഷൻ പാക്കേജിലെ ഉപയോക്തൃ ഇന്റർഫേസ് പൊതുവായ രൂപവും ഭാവവും ഡാറ്റ പങ്കിടൽ ആട്രിബ്യൂട്ടുകളും രീതികളും വളരുന്നതെങ്ങനെയെന്നതിന്റെ ഒരു ഉദാഹരണം, ഒരിക്കൽ വ്യത്യസ്‌തമായ ബണ്ടിൽ ചെയ്‌ത അപ്ലിക്കേഷനുകൾ ഒരു സ്യൂട്ടായി ഏകീകൃതമായി വളരുമ്പോൾ ചെറുത്; ഇന്റഗ്രൽ യൂട്ടിലിറ്റി ലൈബ്രറികളും ഉപയോക്തൃ ഇന്റർഫേസുകളും പങ്കിടുന്ന ഒരു ഉൽപ്പന്നമാണ് ന്യൂവർ/ഇവോൾവ്ഡ് സ്യൂട്ട്.
ഈ പ്രവണത ചട്ടക്കൂടുകളെക്കുറിച്ചുള്ള ഒരു പ്രധാന പ്രശ്നം ഉയർത്തുന്നു. ഗംഭീരവും ഒരു പ്രശ്‌നം പരിഹരിക്കുന്നതുമായ ഒരു ചട്ടക്കൂട് സൃഷ്ടിക്കുന്നത് ഇപ്പോഴും ഒരു ശാസ്ത്രത്തേക്കാൾ ഒരു ക്രാഫ്റ്റാണ്. "സോഫ്റ്റ്‌വെയർ ചാരുത" എന്നത് വ്യക്തത, സംക്ഷിപ്തത, ചെറിയ മാലിന്യങ്ങൾ എന്നിവയെ സൂചിപ്പിക്കുന്നു (അധികമോ ബാഹ്യമോ ആയ പ്രവർത്തനം, ഇവയിൽ ഭൂരിഭാഗവും ഉപയോക്താവ് നിർവചിച്ചിരിക്കുന്നു). കോഡ് ജനറേറ്റുചെയ്യുന്ന ആ ചട്ടക്കൂടുകൾക്ക്, ഉദാഹരണത്തിന്, “ചാരുത” എന്നത് ശരിയായ അറിവുള്ള പ്രോഗ്രാമർക്ക് (അതിനാൽ അത് എളുപ്പത്തിൽ പരിഷ്കരിക്കാവുന്ന) ശുദ്ധവും മനസ്സിലാക്കാവുന്നതുമായ കോഡ് സൃഷ്ടിക്കുന്നതിനെ സൂചിപ്പിക്കുന്നു, മറിച്ച് ശരിയായ കോഡ് സൃഷ്ടിക്കുന്നതിനേക്കാൾ. താരതമ്യേന കുറച്ച് സോഫ്റ്റ്‌വേർ ചട്ടക്കൂടുകൾ സമയത്തിന്റെ പരീക്ഷണമായി നിലകൊള്ളുന്നത് എന്തുകൊണ്ടാണ്: മികച്ച ചട്ടക്കൂടുകൾക്ക് അവ വികസിപ്പിച്ചെടുത്ത അടിസ്ഥാന സാങ്കേതികവിദ്യയായി മനോഹരമായി വികസിക്കാൻ കഴിഞ്ഞു. അവിടെപ്പോലും, വികാസം പ്രാപിച്ചുകഴിഞ്ഞാൽ, അത്തരം പല പാക്കേജുകളും അന്തിമ സോഫ്റ്റ്‌വെയറിൽ ബ്ലോട്ടിംഗ് ലെഗസി കഴിവുകൾ നിലനിർത്തും, അല്ലാത്തപക്ഷം മാറ്റിസ്ഥാപിച്ച രീതികൾ പുതിയ രീതികൾക്ക് സമാന്തരമായി നിലനിർത്തുന്നു.
ട്രാൻസ്ജെൻഡർ
thumb|250px|നോങ് തൂം;ലോകപ്രശസ്തയായ ട്രാൻസ് ജെൻഡറാണ് ലിംഗവ്യത്യാസങ്ങളെ സംബന്ധിച്ച പരമ്പരാഗത - മാതൃകയിൽ നിന്നോ, ജന്മനാൽ ഉണ്ടായിരുന്ന ലിംഗത്തിൽ (Cisgender) നിന്നോ വ്യതിയാനം പ്രദർശിപ്പിക്കുന്ന, അഥവാ അതിനനുയോജ്യമല്ലാത്ത ലിംഗ വ്യക്തിത്വം (Gender identity), സ്വഭാവം (Behaviour), ലിംഗ പ്രകാശനം (Gender expression) കാണിക്കുന്ന മനുഷ്യരെ പൊതുവായി വിശേഷിപ്പിക്കുന്ന പദമാണ് ട്രാൻസ്ജെൻഡർ (Transgender) ആളുകൾ. ഇവരെ ട്രാൻസ് സ്ത്രീ  (Trans woman ), ട്രാൻസ് പുരുഷൻ (Trans man) എന്ന് രണ്ടായി തിരിക്കാം. ഭൂരിപക്ഷ ലിംഗവിഭാഗങ്ങളെ പോലെ മറ്റൊരു ലിംഗവിഭാഗം തന്നെയാണ് ട്രാൻസ് ജെൻഡറുകൾ എന്ന് ഈ രംഗത്തെ ശാസ്ത്രീയ പഠനങ്ങൾ തെളിയിക്കുന്നു. സമൂഹത്തിൽ ഏറെ അടിച്ചമർത്തപ്പെട്ടവരും പാർശ്വവൽക്കരിക്കപ്പെട്ടവരും ആയ ഒരു ലിംഗവിഭാഗം ആണ് ട്രാൻസ് ജെൻഡേർസ്. മലയാളത്തിൽ നപുംസകം, ശിഖണ്ഡി, ഹിജഡ, മൂന്നാം ലിംഗം, അപരലിംഗർ, ലിംഗാതീതർ എന്നീ വാക്കുകൾ ഈ വിഭാഗത്തെ ഉദ്ദേശിച്ചു ഉപയോഗിച്ചിരുന്നതാണെങ്കിലും ഇവയൊക്കെ കൂടുതലും ഇവരെ അപമാനിക്കാനോ അവഹേളിക്കാനോ വേണ്ടിയാണ് ഉപയോഗിച്ചു വന്നിരുന്നത്. അതിനാൽ "ട്രാൻസ്ജെൻഡർ" എന്ന വാക്കാണ് ഇന്ന് ഔദ്യോഗികമായി ഉപയോഗിച്ചു വരുന്നത്. ലൈംഗികന്യൂനപക്ഷം എന്നറിയപ്പെടുന്ന എൽജിബിടിഐഎ (LGBTIA+) സമുദായത്തിലെ ടി (Transgender) എന്ന വിഭാഗമാണ് ഇവർ.
ജനിതകവും ശാരീരികവും മാനസികവുമായ സവിശേഷതകളാൽ അർപ്പിക്കപ്പെട്ടതും സ്ത്രീ, പുരുഷൻ എന്നിങ്ങനെ മറ്റുള്ളവർ തിരിച്ചറിയുന്നതുമായ ഒരു ഭൂരിപക്ഷ  (Cisgender) വ്യക്തിയുടെ സ്വഭാവം, പെരുമാറ്റം, ശബ്ദം, ചലനം, വസ്ത്രധാരണം, കേശാലങ്കാരം, ശാരീരിക പ്രത്യേകതകൾ, മാനസികാവസ്ഥ  തുടങ്ങിയ ലിംഗ വ്യക്തിത്വങ്ങളിൽ കാണിക്കുന്ന സവിശേഷമായ 'പ്രത്യേകതകളുമായി' ബന്ധപ്പെട്ടാണ് ട്രാൻസ്ജെൻഡർ എന്നൊരാളെ വിശേഷിപ്പിക്കുന്നത്. ഏതെങ്കിലും ഒരു പ്രത്യേക തരം ജെൻഡർ സ്വഭാവത്തെയല്ല ട്രാൻസ്ജെൻഡർ എന്നതുകൊണ്ട് ഉദ്ദേശിക്കുന്നത്. ലിംഗ വ്യത്യാസങ്ങളെക്കുറിച്ചുള്ള പരമ്പരാഗത ധാരണകളും അടയാളങ്ങളും തങ്ങൾക്ക് യോജിക്കുന്നതല്ലെന്ന് തിരിച്ചറിയുന്നവരും അങ്ങനെ കരുതുന്നവരും മാനസികമായി മറ്റൊരു ലിംഗത്തിൽ പെടുന്നവരും പൊതുവായി ഈ ഗണത്തിൽ വരുന്നു.
മസ്തിഷ്കത്തിന്റെ പ്രത്യേകതയും ഇക്കാര്യത്തിൽ സുപ്രധാന പങ്ക് വഹിക്കുന്നു. പൊതുവേ ഇവരുടെ മസ്തിഷ്‌കം(Brain) എതിർലിംഗത്തിന്റേതിനോട് സമാനമായാണ് കാണപ്പെടുന്നത്. ഇക്കാരണത്താൽ ഇവരുടെ മാനസികാവസ്ഥയും എതിർലിംഗത്തിന്റേത് ആയിരിക്കും.
ട്രാൻസ്ജെൻഡർ എന്ന വാക്കിന്റെ പ്രയോഗം 1960- കളിൽ തുടങ്ങിയെങ്കിലും ലിംഗമാറ്റ ശസ്ത്രക്രിയ കൂടാതെ തന്നെ സ്വന്തം സ്വത്വത്തെ അംഗീകരിച്ചു കൊണ്ട്  ജീവിക്കാനാഗ്രഹിക്കുന്നവരെ വിശേഷിപ്പിക്കുന്നതിനായി 1970 -കളിലാണ് ഈ പദത്തിന് പ്രചാരം ലഭിച്ചത്. 1980 കളിൽ ജനനാലുള്ളതിൽ നിന്ന് വ്യത്യസ്തമായ ലിംഗസ്വഭാവം കാണിക്കുന്നവരെ എല്ലാവരെയും പൊതുവായി വിശേഷിപ്പിക്കുന്ന പദമായി ഇത് വികസിക്കുകയും 1990 കളിൽ ലൈംഗിക ന്യൂനപക്ഷങ്ങൾക്കെതിരായ ചൂഷണം, അവരുടെ അവകാശങ്ങൾ എന്നിവയുമായി ബന്ധപ്പെട്ട് ഒരു രാഷ്ട്രീയ പദമായി മാറുകയും ചെയ്തു. ലിംഗമാറ്റ ശസ്ത്രക്രിയ ചെയ്തവരെ ട്രാൻസ് സെക്ഷ്വൽ (Transsexual) എന്നറിയപ്പെടുന്നു.
ഇതും കാണുക
വർഗ്ഗം:നപുംസകം
ഡെസ്മണ്ട് ടുട്ടു
തെക്കേ ആഫ്രിക്കക്കാരനായ ഒരു ആംഗ്ലിക്കൻ ബിഷപ്പും സന്നദ്ധപ്രവർത്തകനുമായിരുന്നു ഡെസ്മണ്ട് ടുട്ടു എന്ന ഡെസ്മണ്ട് പിലൊ ടുട്ടു (ഇംഗ്ലീഷ്:Desmond Tutu)(7 ഒക്ടോബർ 1931 - 26 ഡിസംബർ 2021). 1980-കളിൽ വർണ്ണവിവേചനത്തിനെതിരെയുള്ള പോരാട്ടത്തിലൂടെയാണ്‌ അദ്ദേഹം ലോകശ്രദ്ധ പിടിച്ചുപറ്റുന്നത്. 1984-ൽ സമാധാനത്തിനുള്ള നോബൽ സമ്മാനം നേടി. ദക്ഷിണാഫ്രിക്കയിൽ നിന്നുള്ള രണ്ടാമത്തെ നോബൽ സമ്മാനജേതാവാണ്‌ അദ്ദേഹം.
കറുത്തവർഗ്ഗക്കാരനായ ആദ്യത്തെ ആഫ്രിക്കൻ ആംഗ്ലിക്കൻ ആർച്ച്ബിഷപ്പാണ് ടുട്ടു. മനുഷ്യാവകാശത്തിനായി പോരാടുന്ന അദ്ദേഹം, അടിച്ചമർത്തപെട്ടവർക്കായി ശബ്ദമുയർത്താനും തന്റെ ഉന്നതപദവി ഉപയോഗപ്പെടുത്തുന്നു. ദാരിദ്ര്യം,എയ്‌ഡ്‌സ്‌, വംശീയത, ഹോമോഫോബിയ എന്നിവക്കെതിരെയും പ്രചാരണരംഗത്തുണ്ട്. നോബൽ സമ്മാനത്തെ കൂടാതെ മാനുഷികസേവന പ്രവർത്തനത്തിനുള്ള ആൽബർട്ട് ഷ്വിറ്റ്സർ സമ്മാനം,ഗാന്ധി സമാധാന സമ്മാനം(2005),പ്രസിഡൻഷ്യൽ മെഡൽ ഓഫ് ഫ്രീഡം (2009) എന്നിവയും അദ്ദേഹം നേടിയിട്ടുണ്ട്.
ആദ്യകാലജീവിതം
വിദ്യാഭ്യാസകാലത്ത് ഒരു ഡോക്ടറായിതീരനായിരുന്നു ഡെസ്മണ്ട് ആഗ്രഹിച്ചിരുന്നതെങ്കിലും, കുടുംബത്തിലെ സാഹചര്യങ്ങൾ അതിന് അനുകൂലമായിരുന്നില്ല. വൈദ്യവിഭാഗത്തിനു പഠിക്കുന്നതിന് അന്നത്തെ കാലത്ത് നല പണചെലവുണ്ടായിരുന്നു. ഇത് തിരിച്ചറിഞ്ഞ ഡെസ്മണ്ട് പിതാവിന്റെ പാത പിന്തുടർന്ന് ഒരു അധ്യാപകനായി തീരാൻ തീരുമാനിച്ചു. വർണ്ണവിവേചനത്തിന്റെ എല്ലാ ദൂഷ്യവശങ്ങളുടേയും നടുവിലായിരുന്നു ഡെസ്മണ്ടിന്റേയും ജീവിതം. എന്നാൽ വെള്ളക്കാരനായ ഒരു പുരോഹിതൻ കറുത്തവർഗ്ഗക്കാരായ ഡെസ്മണ്ടിനും, മാതാവിനും ആശംസകൾ അർപ്പിച്ചത് അദ്ദേഹത്തിന് വല്ലാത്ത സന്തോഷം ഉളവാക്കി. ഡെസ്മണ്ടിന്റെ ആദ്യത്തെ മാതൃകാപുരുഷനായിരുന്നു ഈ പാതിരി.
പ്രിട്ടോറിയ ബന്ദു കോളേജിലാണ് ഡെസ്മണ്ട് ഉപരിപഠനത്തിനായി ചേർന്നത്. അതോടൊപ്പം തന്നെ ജോഹന്നസ്ബർഗിലുള്ള ഒരു ബന്ദു സ്കൂളിൽ അധ്യാപകനായും ജോലിക്കുചേർന്നു.എന്നാൽ ഈ ബന്ദു വിദ്യാഭ്യാസരീതിയോടു പൊരുത്തപ്പെടാൻ ഡെസ്മണ്ടിനായില്ല, അദ്ദേഹം അധ്യാപകജോലി രാജിവെക്കുകയും പഠനത്തിൽ കൂടുതൽ ശ്രദ്ധിക്കുകയും ചെയ്തു. 1960 ൽ ജോഹന്നസ്ബർഗിലെ സെന്റ് പീറ്റേഴ്സ് കോളേജിൽ നിന്നും ദൈവികശാസ്ത്രത്തിൽ ബിരുദം പൂർത്തിയാക്കിയശേഷം, ഒരു പുരോഹിതനായി ഔദ്യോഗിക ജീവിതം ആരംഭിച്ചു.
1962 ൽ ഡെസ്മണ്ട് കിങ്സ് കോളേജ് ലണ്ടനിൽ നിന്നും, ദൈവികശാസ്ത്രത്തിൽ ബിരുദവും,ബിരുദാനന്തബിരുദവും കരസ്ഥമാക്കി.ഇക്കാലയളവിൽ ലണ്ടനിൽ തന്നെയുള്ള വിവിധ പള്ളികളിൽ ഡെസ്മണ്ട് പകുതി സമയ പുരോഹിതനായി സേവനമനുഷ്ഠിച്ചിരുന്നു. വിദ്യാഭ്യാസം പൂർത്തീകരിച്ച ശേഷം ഡെസ്മണ്ട് ദക്ഷിണാഫ്രിക്കയിലേക്കു തന്നെ തിരിച്ചുവന്നു.
വർണ്ണവിവേചനം
1976 ൽ ദക്ഷിണാഫ്രിക്കയിൽ നടന്ന സൊവേറ്റോ കലാപത്തോടെയാണ് വർണ്ണവിവേചനത്തിനെതിരേയുള്ള സമരത്തിൽ പങ്കാളിയാവാൻ ഡെസ്മണ്ട് തീരുമാനിച്ചത്. 1976 മുതൽ 1978 വരെ സൗത്ത് ആഫ്രിക്കൻ കൗൺസിൽ ഓഫ് ചർച്ചസിന്റെ സെക്രട്ടറി ജനറലായി ഡെസ്മണ്ട് തിരഞ്ഞെടുക്കപ്പെട്ടിരുന്നു. ക്രൈസ്തവദേവാലയങ്ങളുടെ ഈ കൗൺസിലിന്റെ സെക്രട്ടറി ജനറൽ എന്ന സ്ഥാനം ഉപയോഗിച്ച് അദ്ദേഹം വർണ്ണവിവേചനത്തിനെതിരേ പോരാടാൻ തീരുമാനിച്ചു. തന്റെ പ്രസംഗങ്ങളിലൂടെയും, രചനകളിലൂടേയും ഡെസ്മണ്ട് ഈ ദേശീയവിപത്തിനെതിരേ ശക്തമായ പ്രക്ഷോഭം നടത്തിയിരുന്നു. വർണ്ണവിവേചനത്തിനായുള്ള പോരാട്ടാത്തിൽ ഒരുമിച്ചു പങ്കാളികളാകാൻ ഡെസ്മണ്ട് ദക്ഷിണാഫ്രിക്കയിലെ എല്ലാ രാഷ്ട്രീയപാർട്ടികളോടും ഡെസ്മണ്ട് ആഹ്വാനം ചെയ്യുമായിരുന്നു.
പുറത്തേക്കുള്ള കണ്ണികൾ
വർഗ്ഗം:സാമൂഹ്യപ്രവർത്തകർ വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ വർഗ്ഗം:മെത്രാന്മാർ
വർഗ്ഗം:1931-ൽ ജനിച്ചവർ വർഗ്ഗം:ഒക്ടോബർ 7-ന് ജനിച്ചവർ വർഗ്ഗം:അഹിംസയുടെ വക്താക്കൾ
ബാർബറി സിംഹം
സിംഹങ്ങളിൽ ഏറ്റവും വലിയ വർഗ്ഗമായിരുന്നു ബാർബറി സിംഹം. ഇവയെ അറ്റ്ലസ് സിംഹമെന്നും ന്യൂബിയൻ സിംഹമെന്നും അറിയപ്പെട്ടിരുന്നു. നല്ല നീളമുള്ള സടയാണ് ഇവരിലെ ആൺ സിംഹങ്ങളുടെ പ്രത്യേകത. അത് ദേഹത്ത് പകുതി വരെ വളരുകയും ചെയ്തിരുന്നു. മൂക്ക് മുതൽ വാലറ്റം വരെ പത്തടിയാണ് ശരാശരി. ഭാരം 227 കിലോഗ്രാമും. 20-ആം നൂറ്റാണ്ടിൽ വംശനാശം സംഭവിച്ചു.
വർഗ്ഗം:വംശനാശം സംഭവിച്ച ജീവികൾ
ജെൻസ് മങ്ക് ദ്വീപ്
കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ കനേഡിയൻ ആർക്ടിക് ദ്വീപുകളുടെ ഭാഗമായുള്ള ഒരു ആൾത്താമസമില്ലാത്ത ദ്വീപാണ് ജെൻസ് മങ്ക് ദ്വീപ് (Jens Munk Island). ബാഫിൻ ദ്വീപിന്റെ അടുത്തായി സ്ഥിതിചെയ്യുന്നു. 69°39'N 80°04'W സ്ഥിതിചെയ്യുന്ന ഇതിന്റെ വിസ്തീർണ്ണം 920 km2ആകുന്നു.
ഈ ദ്വീപിനു ഡാനിഷ് പര്യവേഷകനായ ജെൻസ് മങ്കിന്റെ സ്മരണാർത്ഥമാണ് ഈ പേരിട്ടിരിക്കുന്നത്. 1619-20 മുതൽ പുതിയ പാതകൾ തേടി നടന്നു. ഈ ദ്വീപിൽ സ്ഥിരമായി ആരും താമസിക്കുന്നില്ല. ചരിത്രപരമായി, ഇത് കപുയിവിക്കിന്റെ സ്ഥലമായിരുന്നു. അവർ ഇവിടെ സ്ഥാപിച്ച വേട്ടയ്ക്കുവേണ്ടിയുള്ള ഒരിടം ഇന്ന് പുരാവസ്തു ഗവേഷകർക്ക് വലിയ അറിവാണുനൽകിയത്. കപുയിവിക് സുപ്രസിദ്ധ ചലച്ചിത്രകാരനായ സക്കറിയാസ് കുനുക്കിന്റെ ജന്മദേശമാണ്.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
സോഫിയ
ബൾഗേറിയയുടെ തലസ്ഥാനമാണ്‌ സോഫിയ (София, ). ബൾഗേറിയയിലെ ഏറ്റവും വലിയ നഗരമായ ഇവിടത്തെ ജനസംഖ്യ 14 ലക്ഷം ആണ്‌. ഏഴായിരം വർഷത്തോളം പഴക്കമുള്ള ഈ നഗരം യൂറോപ്പിലെ പുരാതനനഗരങ്ങളിൽ ഒന്നാണ്‌.
ഭൂമിശാസ്ത്രം
ബാൾക്കൻ പ്രദേശത്തിന്റെ മദ്ധ്യത്തിലായി വിടോഷ മലയുടെ താഴ്‌വാരത്തിലായാണ് സോഫിയ നഗരം സ്ഥിതി ചെയ്യുന്നത്.‌ ഈ നഗരം സ്ഥിതിചെയ്യുന്ന സോഫിയ താഴ്‌വര നാലുഭാഗവും മലകളാൽ ചുറ്റപ്പെട്ട് കിടക്കുന്നു, അഡ്രിയാറ്റിക് കടൽ, മദ്ധ്യ യൂറോപ്പ്, കരിങ്കടൽ എന്നിവയുമായി മൂന്ന് ചുരങ്ങൾ ഈ നഗരത്തെ ബന്ധിപ്പിക്കുന്നു. thumb|200px|right|Sofia seen from low orbit
അവലംബം
വർഗ്ഗം:യൂറോപ്പിലെ തലസ്ഥാനങ്ങൾ വർഗ്ഗം:ബൾഗേറിയയിലെ നഗരങ്ങൾ
ബ്രിമോസോറസ്
മൺമറഞ്ഞു പോയ ഒരിനം കടൽ ഉരഗം ആണ് ബ്രിമോസോറസ്. ഇവ ജീവിച്ചിരുന്നത് അന്ത്യ കൃറ്റേഷ്യസ്‌ കാലത്താണ്. ഇവയെ ഒരു നോമെൻ ഡുബിയും ആയിട്ടാണ് കണക്കാക്കുന്നത്.
അവലംബം
വർഗ്ഗം:പുരാതനജീവികൾ വർഗ്ഗം:ഉരഗങ്ങൾ വർഗ്ഗം:പ്ലിസിയോസോറിയാ
ഗേറ്റ്സ്‌ഹെഡ് ദ്വീപ്
കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ കനേഡിയൻ ആർട്ടിക് ദ്വീപസമൂഹത്തിന്റെ ഭാഗമായുള്ള ഒരു ദ്വീപാണ് ഗേറ്റ്സ്‌ഹെഡ് ദ്വീപ് (Gateshead Island). മക് ക്ലിന്റോക്ക് ചാനലിൽ കിടക്കുന്ന ഈ ദ്വീപ് ധ്രുവക്കരടിയുടെ ഡെന്നിങ് സ്ഥലമാണ്. 220 km2 ആണു ദ്വീപിന്റെ വിസ്തൃതി.
മറ്റൊരു ദ്വീപും ഈ പേരിലുണ്ട്.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ഹോളി ഫാമിലി വിത്ത് സെയിന്റ് കാതറിൻ ഓഫ് അലക്സാണ്ട്രിയ
1533-ൽ ഏഴ് വർഷം മാർഷെയിൽ സ്ഥിരതാമസമാക്കാൻ വെനീസ് ഉപേക്ഷിച്ച വർഷം ലോട്ടോ ഈ ചിത്രം വരച്ചു. ഒരു പള്ളിയിലെ ഒരു ബലിപീഠമെന്നതിലുപരി ഒരു സ്വകാര്യ ചാപ്പലിനായി ഈ ചിത്രം ചിത്രീകരിച്ചു.1829-ൽ ഗുഗ്ലിയൽമോ ലോച്ചിസ് ഈ ചിത്രം ഏറ്റെടുത്തു. ചിത്രത്തിന്റെ വ്യത്യസ്ത പതിപ്പുകളുടെ എണ്ണം കാരണം മുമ്പത്തെ തെളിവോ രക്ഷാധികാരിയോ തിരിച്ചറിയാൻ പ്രയാസമാണ്.
ചിത്രകാരനെക്കുറിച്ച്
ഒരു ഇറ്റാലിയൻ ചിത്രകാരൻ, ഡ്രാഫ്റ്റ്‌സ്മാൻ, ഇല്ലസ്ട്രേറ്റർ എന്നിവയായിരുന്നു ലോറൻസോ ലോട്ടോ. പരമ്പരാഗതമായി വെനീഷ്യൻ സ്‌കൂളിലായിരുന്ന അദ്ദേഹത്തിന്റെ കരിയറിന്റെ ഭൂരിഭാഗവും മറ്റ് വടക്കൻ ഇറ്റാലിയൻ നഗരങ്ങളിൽ ചെലവഴിച്ചു.പ്രധാനമായും ബലിപീഠങ്ങൾ, മതവിഷയങ്ങൾ, ഛായാചിത്രങ്ങൾ എന്നിവ അദ്ദേഹം വരച്ചു. ഉയർന്ന നവോത്ഥാന കാലത്തും മാനെറിസ്റ്റ് കാലഘട്ടത്തിന്റെ ആദ്യ പകുതിയിലും അദ്ദേഹം സജീവമായിരുന്നു. എന്നാൽ അദ്ദേഹത്തിന്റെ ചിത്രങ്ങൾ ഔദ്യോഗിക ജീവിതത്തിലുടനീളം സമാനമായ ഉയർന്ന നവോത്ഥാന ശൈലി നിലനിർത്തിയിരുന്നു. എന്നിരുന്നാലും അദ്ദേഹത്തിന്റെ സാമാന്യവിരുദ്ധമായി വളച്ചൊടിക്കുന്ന വികലമായ ചിത്രരീതി ഫ്ലോറൻ‌ടൈൻ, റോമൻ മാനേറിസ്റ്റുകളുടെ ഒരു പരിവർത്തന ഘട്ടത്തെ പ്രതിനിധീകരിച്ചു.
അവലംബം
വർഗ്ഗം:ലോട്ടോ മഡോണാസ് വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ലോറൻസോ ലോട്ടോ വരച്ച ചിത്രങ്ങൾ
സൈനിക് സ്കൂളുകൾ
ഇന്ത്യൻ പ്രതിരോധ മന്ത്രാലയത്തിന്റെ കീഴിൽ, സൈനിക് സ്കൂൾ സൊസൈറ്റി സ്ഥാപിക്കുന്നതും നിയന്ത്രിക്കുന്നതുമായ ഇന്ത്യയിലെ സ്കൂളുകളുടെ ഒരു സംവിധാനമാണ് സൈനിക് സ്കൂളുകൾ എന്നറിയപ്പെടുന്നത്. 1961 ൽ അക്കാലത്തെ ഇന്ത്യയുടെ പ്രതിരോധ മന്ത്രിയായിരുന്ന വി.കെ.കൃഷ് മേനോൻ, ഇന്ത്യൻ മിലിട്ടറിയിലെ ഓഫീസർ കേഡർമാർക്കിടയിലെ പ്രാദേശികവും വർഗ്ഗപരവുമായ അസന്തുലിത്വം പരിഹരിക്കാനും, പൂനയിലെ ഖഡൿവാസ്‍ലയിലുള്ള നാഷണൽ ഡിഫൻസ് അക്കാദമിയിലേയ്ക്കും (എൻ ഡി എ) ഇന്ത്യൻ നാവിക അക്കാഡമി എന്നിവയിലേയ്ക്കുമുള്ള പ്രവേശനത്തിന് വിദ്യാർത്ഥികളെ പ്രാപ്തരാക്കുവാനുമായിട്ടാണ് ഇത്തരം സ്കൂളുകൾ ആവിഷ്ക്കരിച്ചത്. ഇന്ന് രാജ്യത്തെ എല്ലാ സംസ്ഥാനങ്ങളിലുമായി ആകെ 26 സൈനിക സ്കൂളുകൾ നിലവിലുണ്ട്.
ഈ വിദ്യാലയങ്ങൾ ബന്ധപ്പെട്ട സംസ്ഥാന സർക്കാരുകളുടെയും പ്രതിരോധ വകുപ്പിന്റേയും പരിധിയിൽ വരുന്നതാണ്. 2008 ലെ കേന്ദ്ര ബജറ്റിൽ അന്നത്തെ ധനകാര്യമന്ത്രിയായിരുന്ന പി. ചിദംബരം, പ്രതിരോധ സേനയിലെ ഉയർന്ന തോതിലുള്ള കൊഴിഞ്ഞുപോക്കിനെ, പ്രത്യേകിച്ച് ഓഫീസർ തലത്തിൽ, പ്രതിരോധിക്കുകയെന്ന ലക്ഷ്യം മുൻനിറുത്തി രാജ്യത്തു നിലവിലുള്ള ഓരോ സൈനിക് സ്കൂളിനും 2 കോടി രൂപവീതം വകയിരുത്തിയിരുന്നു.
ആന്റണീസ് സമരാസ്
ഗ്രീസിലെ ഒരു സാമ്പത്തിക വിദഗ്ദ്ധനും, രാഷ്ട്രീയ പ്രവർത്തകനും, ഗ്രീസിന്റെ ഇപ്പോഴത്തെ പ്രധാനമന്ത്രിയുമാണ് ആന്റണീസ് സമരാസ് (Αντώνης Σαμαράς, ; born 23 മേയ് 1951) 2012 ജൂണിൽ നടന്ന തിരഞ്ഞെടുപ്പിൽ ഒന്നാമതെത്തിയ യാഥാസ്ഥിതിക കക്ഷിയായ ന്യൂഡെമോക്രസി പാർട്ടിയുടെ നേതാവാണിദ്ദേഹം. 2012 ജൂൺ 20 മുതൽ ഗ്രീസിന്റെ പ്രധാനമന്ത്രിയാണിദ്ദേഹം.
സൈനിക് സ്കൂളുകൾ
ചരിത്രം
1960 ൽ സ്ഥാപിതമായ ഉത്തർപ്രദേശ് സൈനിക് സ്കൂൾ, ലഖ്നൗ, ഇത്തരത്തിലുള്ള ആദ്യ സ്കൂളായിരുന്നെങ്കിലും, ഇത് സൈനിക് സ്കൂൾ സൊസൈറ്റിക്ക് കീഴിലല്ല, മറിച്ച് ഇന്ത്യൻ സൊസൈറ്റീസ് രജിസ്ട്രേഷൻ ആക്ട് (1860) പ്രകാരം രജിസ്റ്റർ ചെയ്യപ്പെട്ട ഉത്തർപ്രദേശ് സൈനിക് സ്കൂൾസ് സൊസൈറ്റിയുടെ കീഴിലാണ്. രാജ്യത്തിന്റെ പ്രതിരോധസേനയിലെ ഉദ്യോഗസ്ഥന്മാരായി മാറുവാൻ വിദ്യാർത്ഥികളെ തയ്യാറാക്കുക എന്നതാണ് സൈനിക് സ്കൂളുകളുടെ പ്രാഥമിക ലക്ഷ്യം.
ആന്റണീസ് സമരാസ്
2012 തെരഞ്ഞെടുപ്പ്
മെയ് ആറിന് ഗ്രീസിൽ തിരഞ്ഞെടുപ്പ് നടന്നെങ്കിലും ആർക്കും മന്ത്രിസഭ രൂപവത്കരിക്കാൻ കഴിഞ്ഞില്ല. ആഴ്ചകൾ നീണ്ട രാഷ്ട്രീയ പ്രതിസന്ധിക്ക് ഒടുവിലാണ് കഴിഞ്ഞയാഴ്ച നടന്ന തിരഞ്ഞെടുപ്പിൽ മുന്നൂറിൽ 129 സീറ്റ് നേടി ന്യൂഡെമോക്രസി പാർട്ടി ഒന്നാമതെത്തിയത്. യുറോപ്യൻ യൂണിയന്റെ സാമ്പത്തികസഹായവും അനുബന്ധമായുള്ള ചെലവുചുരുക്കലിനെയും അനൂകൂലിച്ച കക്ഷിയായിരുന്നു ന്യൂഡെമോക്രസി പാർട്ടി. സാമ്പത്തിക സഹായത്തിനെതിരെ രംഗത്തുവന്ന ഇടതുകക്ഷിയായ സിറിസ പാർട്ടിക്ക് 71 സീറ്റുകൾ ലഭിച്ചു. 31 സീറ്റാണ് പസോക് പാർട്ടിക്ക് ലഭിച്ചത്. തിരഞ്ഞെടുപ്പിൽ മൂന്നാമതെത്തിയ സോഷ്യലിസ്റ്റ് കക്ഷിയായ പസോക് പാർട്ടിയും ഡെമോക്രാറ്റിക് ലെഫ്റ്റിസ്റ്റ് പാർട്ടിയുമായി ചേർന്നുള്ള കൂട്ടുകക്ഷി മന്ത്രിസഭയ്ക്കാണ് അദ്ദേഹം നേതൃത്വം നൽകുക.
സൈനിക് സ്കൂളുകൾ
ചരിത്രം
ഒരു ദേശീയ പ്രവേശന പരീക്ഷയിലൂടെ തിളക്കമാർന്ന അക്കാദമിക് ബാക്ഗ്രൌണ്ടുള്ളതും, മികച്ച വാഗ്ദാനങ്ങളുമായ വിദ്യാർത്ഥികളെ തെരഞ്ഞെടുക്കാനും, പാഠ്യേതര പ്രവർത്തനങ്ങളിൽ ഊന്നൽ നൽകിക്കൊണ്ട് അവരുടെ മൊത്തത്തിലുള്ള വ്യക്തിത്വത്തെ കൂടുതൽ ആകർഷകമാക്കാനും ഈ സ്കൂൾ ശ്രദ്ധ കേന്ദ്രീകരിക്കുന്നു.
ആന്റണീസ് സമരാസ്
പുറം കണ്ണികൾ
വർഗ്ഗം:ഗ്രീസ് പ്രധാനമന്ത്രിമാർ വർഗ്ഗം:1951-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ